
Pe vremuri, în antichitate și evul mediu, fizica avea alt 
înțeles decît astăzi. Ea nu era considerată drept o ştiinţă 
experimentală, ale cărei rezultate se exprimă prin formule 
matematice, ci era o parte o filozofiei. Fizicienii erau deci 
filozofi, care speculau asupra fenomenelor şi noțiunilor fi- 
zice. Cel mai mare filozof al antichităţii, Aristotel, era toto- 
dată şi cel mai mare fizician. Cartea lui, ce purta titlul de 
Fizica, se învăța în toate universitățile din Europa ; în ţările 
din Apus în limba latină, iar în cele din Răsărit în cea gre- 
cedscă. 


iii Aceasta a fost situaţia şi pe teritoriul ţării noastre în 
secolele XVI—XVIII. În Transilvania fizica aristotelică se 
îpmăţa în latineşte, din 1581, la universitatea iezuită din 
Ctuj. În Principatele Române aceeași fizică se preda în gre- 
“ceşte după manuscrisele lui Corydaleu, fost profesor la Con- 
“stantinopol. 

îi: Curând însă, pe la mijlocul secolului al XVII-lea, şi-a 
deschis drum în Transilvania fizica ui Descartes, opusă ce- 
lei aristotelice, dar strîns legată de metafizică. Ea a fost in- 
trodusă la Colegium Bethlenianum din Alba-lulia de către 
Apăczai Csere Jânos, şi s-a predat apoi la toate şcolile mai 
înalte protestante de ciitre profesori cartezieni ca Enyedi 
Sâmuel. Kaposi Sâmuel, Pâpai Pâris Ferencz etc. În Mol- 
“dova şi Țara Românească fizica lui Descartes a rămas 
necunoscută. 

“Pe la mijlocul secolului al XVIII-lea fizica lui Newton 
d început să cîştige teren atît în Transilvania, cît şi în Mol- 
dova şi Muntenia. Astfel la Cluj profesorul Kovăcs Jozse] 
de la colegiul reformat traduce din limba germană în la- 
tineşte Elemente de filozofie naturală (1774), în care este 
amestecată fizica lui Descartes cu cea newtoniană. Dar încă 

în 1766 şi 1767 apare la Leipzig, în greceşte, manualul lui 
Nichifor Tbheotokis, profesor la Academia Domnească din 
laşi, scris în sens newtonian, La fel au procedat în Transil- 
vania călugării piarişti care au preluat şcolile iezuite. În 
acest fel, cu încheierea secolului al XVIII-lea, fizica lui 
Newton, însoțită de experienţe, se răspîndise pe tot teri- 
toriul țării noastre. 

Sub influenţa curentului iluminist, în secolul al XIX-lea 
d pătruns în şcoli limba de predare naţională. În vechea 
școală românească a Blajului călugări învăţaţi au început să 
scrie nu numai cărți de istorie, ci şi de Jilozoție şi de ştiinţă 
în româneşte. Samuil Micu traduce încă înainte de începutul 
noului secol, din nemţește, Învățătura metafizicii, rămasă 
pînă de curind în manuscris. Aici întîlnim primii termeni 
românești de Jizică : spaţiu, loc, figură, vreme, mişcare, 
etc. Manuscrisul lui Micu însă nu a avut nici o influență 
asupra dezvoltării terminologiei fizicii, cum nu a putut avea 
nici Învățătura firească a lui Gb. Șincai, tradusă, la fel, din 
nemțeşte, și rămasă de asemenea în manuscris. Prima carte 
românească de fizică avea să fie manualul lui l'eodor Sta- 
mati : Fizica elementară pentru clasele colegiale din Prin- 
țipatul Moldovei, tipărită la laşi în 1849. 

În paginile ce urmează prezentăm cititorilor noștri cîteva 
figuri marcante din trecutul fizicii noastre. loţi sînt dis- 
păruți, aparțin deci istoriei. Înşirîndu-i în ordinea cronologică 
prin viaţa şi opera lor, ni se conturează înaintea ochilor în- 
săşi istoria, progresul fizicii româneşti pe un timp de mai bine 
de un secol. Întilnim în rînduvile acestor figuri, la început, 
profesori modești, dar însufleţiți de dorul de a şti şi de a 
transmite ceea ce ei și-au însuşit cu multă trudă, tinerelor 
vlăstare încredințate educaţiei lor, punind astfel temeiul unui 
învățămînt în limba naţională al acestei ştiinţe. Ei au fost 
urmaţi în curînd de fondatorii laboratoarelor şi ai cercetării 
științifice, bărbaţi bine pregătiți și ambiţioşi, care în îm- 
prejurări dificile, dar cu o voință de fier, au reușit să for- 
meze fizicieni şi să producă lucrări de valoare, cu răsunet 
în străinătate. Numele lui Miculescu, FHurmuzescu, Procu 
etc. sînt cunoscute în străinătate, alături de ale celebrilor con- 
temporani străini. Prin ei prestigiul ştiinţific al țării noastre 
a trecut dincolo de hotarele ei, astfel că azi fizica românească 
ocupă un loc de cinste în lume. | 


Un precursor : 
GH. ȘINCAI : 


Figura lui Gheorghe Șincai (1754—1816), cărturar şi om 
al şcolii, este prea cunoscută din istoria culturii - și litera- 
turii noastre pentru a fi evocată sub toate aspectele în 
această cărticică. De alfel Şincai nu a fost un fizician î în în- 
țelesul strict al cuvîntului. E] are totuşi un mare merit care-i 
dă dreptul de a figura în această lucrare, şi anume că a fost 
cel dintii care a scris despre fizică în românește.. i a 

Se știe că acest corifeu al. şcolii latiniste şi-a făcut stu- 
dule de filozofie şi teologie la Roima, luîndu-și în-. timp: de 
cinci ani doctoratul în ambele: discipline, Se cunoaște însă 
prea puţin despre pregătirea sa în domeniul ştiinţelor fizice, 
care la Colegiul „De propaganda fide“ se predau temeinic. 
Această pregătire serioasă explică faptul că, întors în pa- 
trie, acest călugăr blăjean cu vederi largi progresiste, punîn- 
du-și toate puterile la dispoziția neamului, în afară de ves- 
uita sa lucrare Hronica românilor şi a mai multor neamuri 
ŞI de cărțile didactice destinate elevilor de școală, s-a gindit 
să-și folosească cunoştinţele de fizică pentru luminarea po- 
porului. În acest scop el a scris, prin anii 1804-1808 cînd 
era corector la „tipografia regească din Buda“, o carte ca- 
reia i-a dat titlul sugestiv : Invățătură firească spre surpareu 
superstiției norodului, prelucrată, ce e drept, după un autor 
german, dar adaptată nevoilor țăranilor noştri. Valoarea 
cărții constă în aceea că în ea se tratează chestiuni de fi- 
zică în scopul de a combate obscurantismul și atît de nu- 
meroasele superstiții răspîndite în popor. Ea prezintă însă 
interes şi pentru începutul istoriei fizicii la români, fiind un 
adevărat manual de fizică elementară. Din păcate, scrierea 
lui Șincai a rămas în manuscris, fiind dezgropată din pra- 

Gb. Şincai 


ful bibliotecilor abia cu cîţiva ani în urmă, astfel că nu a 
putut avea influenţa scontată asupra “contemporanilor. 

Şincai, în cartea sa, începe prin a defini fizica, arătind 
scopul şi folosul ei, apoi tratează despre proprietăţile corpu- 
rilor, despre mișcare şi legile ei, greutate, apă, aer, vînt, 
sunet, foc, electricitate, meteori, fenomene atmosferice, pre- 
cum Și corpurile cerești, folosind toate acestea în scopul com- 
baterii superstiţiilor. 

Pentru istoria oricărei ştiinţe este de cea mai mare im- 
portanță cunoaşterea începutului ei. Din acest motiv am 
considerat interesant să reproducem în cele ce urmează 
cîteva paragrafe din scrierea lui Șincai care, în afară de 
valoarea lor documentară, oferă cititorului de azi şi ceva 
din farmecul limbii literare-știinţifice ardelene la înce- 
putul secolului al XIX-lea. lază cum începe ea : 


„l- Prin cuvîntul fire se înțeleg toate trupurile cîte se 
află în lume ; ; și învăţătura care vorbeşte despre proprietă- 
yile, puterile și lucrările trupurilor se numește învățătură fi- 
rească. Învățătura firească drept aceea numai cu trupurile 
cele din lume are de a face şi de a cerca pricinile întâm- 
plărilor celor din trupurile acestea, care învățătură, după 
elenie sau Grecia cea veche, se zice fizică, adecă ştiinţa sau 
meșteșugul firei. 

Aşadară, noi avem ceva Știință din învăţătura firei cînd 
învăţăm, pentru pildă, ce proprietăşi au trupurile, cînd stră- 
batem cu mintea ce alcătuire au focul, aerul şi apa, cînd 
cuprindem iarăș cu mintea cum se nasc ploaia, zăpada şi 
grindinea, dimpreună cu celelalte meteori ce se fac în 
văzduh, precum sînt fulgerul și trăznetul, cînd pricepem 
ceva despre mișcarea, ce o fac luna și stelele și, mai pre urmă, 
cînd cunoaștem pricina pentru care se întunecă Luna şi Soa- 
rele. 

2. Folosul î învăţăturei celi fireşti sau al fizicei mai mare 
e decît a-l putea spune pentru că, între altele, prea mult ni-l 
intrebuințăm la economie. Căci aceluia carele e deprins în 
fizică, învăţătura fizicei îi dă ştiinţă de a-şi lucra mai bine 
ţarinile, de a-și sădi și înmulți cu rînd bun tot feliul de pomi 
şi de plînte, şi de a-și agonisi cele mai sînătoase şi mai hră- 
nvase notrețe pe sama dobitoacelor sale. Știința fizicei şi 
acestea arată plugarilor : care pluguri și care unelte sînt mai 
bune spre lucrarea fieştecăria țarini, care barem de le-ar 
socoti plugarii româneşti. 

3, Știința fizicei e foarte de folos ŞI spre ţinerea sinătăţei 
căci arată, Între altele, că mult strică sinătăței Heştecăruia a 
lăcui î în casă prea mică sau cocioabă făcută în pămînt, au 
numai în fața pămîntului, a-și încălzi prea tare soba în care 
lăcuiește, a ţinea tot închise fereştile. Tot aceeaș știință arată 
omului și cum să- Şi cruțe sinătatea, și să, încungiure boalele. 
Drept aceea, la ŞUința aceasta trebuie să alerge fieştecarele 
cînd se bolnăveşte, iară nu la descîntări și la boscoane, din 
care nu e de a nădăjdui vreun folos. Însă fiindcă nu toți 
Vamenii pot şti fizica, cei bolnavi trebuie să alerge la dof- 
torii cei prin ocîrmuire orînduiți, că aceștia au toată ştiinţa 
lizicei, 

4. Știința fizicei şi aceasta o lucrează, ca oamenii să fie 
odihniți și îndestuliţi, pentru că mîntuie pe fieștecarele de 

frica cea fără de lipsă, în care din neștiință au căzut şi-i dă 
deplinită, învingere asupra rătăcirei ceii păguboasă prin care 
atitea mii de oameni se ţin în cleşte. Căci cine se va înfricoșa 
de zmeii cei înfocaţi carii se iaptă ! prin văzduh şi de flă- 
cările ce zbugnesc din pămînt de va şti ce sînt lucrurile aces- 
tea ? Cine se va spăria de ivirea cometelor, adecă a stelelor 
celor cu coadă, sau cu cutremur va întreba ce însemnează 
ivirea lor de se va dovedi că stelele acestea tocma nemica * 
însemnează, ci îşi ţin cursul lor cel minunat ? Cine va judeca 
despre fericirea sau nefericirea sa şi a altora de pe stele 
(măcar că nebunia aceasta în unele cărindare s-au însemnat), 
de i se va adeveri că stelele n-au putere de a face pre oa- 

meni fericiți sau nefericiți ? Cind se seamănă bucatele, se 

sădesc plîntele, se pun oarele 2 la clocit Și se înţearcă vițeii, 
cine va lua sama la lună este ea noauă sau plină, are pă-. 
trariul cel dintii, sau cel de pre urmă, de va socoti precum 
se cuvine, că luna la toate acelea tocma nemica ajută sau: 
strică ? Aşadară, adevărat este că numai știința fizice e miş- 
locirea aceea prin care se mântuie oamenii de toate rătăcirile: 
lor. Drept aceea, cine va învăța fizica se va miîntui de: 
rătăcirile în care alţii din neştiință s-au alunecat“ 4 


Pionierii : 
T. STAMATI și A. MARIN 


Ceea ce nu avuse posibilitatea să realizeze Şincai, adică 
întemeierea unui învățămînt românesc al fizicii în şcolile 
din Transilvania, le-a reuşit lui T. Stamati în Moldova și 
lui A. Marin în Muntenia. | 

Învăţământul în limba naţională în Moldova a luat ființă 
o dată cu întemeierea în 1835 a Academiei Mihăilene din 
lași. Sufletul acestei școli superioare a fost Gheorghe Asachi 
(1788—1869), care deja în 1813 a inaugurat la Academia 

1 se iaptă = se avintă 
2 oare = păsări domestice : găini, rațe etc. 

Domnească din capitala Moldovei un curs de inginerie şi ho- 
tărnicie în românește, care a durat pînă în 1818, obţinînd 
succese reale. După cum scrie el însuși, la această școală pen- 
tru „întâia oară a paradosit în limba naţională, în anul 1814, 
un curs de matematică teoretică cu aplicaţie practică de geo- 
dezie și arhitectură“. Pentru uzul elevilor săi, Asachi a re- 
dactat în limba română o Ariimetică, o Algebră şi o Geo- 
metrie, care însă s-au tipărit abia prin 1837. Cu toate că 
fizica nu e amintită nicăiri, aplicațiile practice ale matema- 
ticii şi mai ales ale arhitecturii implicau și oarecare cunvș- 
tinţe de statică și dinamică. 

Fizica nu figura nici în programa primului an de func- 
vionare al Academiei Mihăilene, din cauza lipsei de profesori 
de specialitate. Această lacună a fost umplută abia în 1839, 
cîuid disciplina fizicii a primit un titular potrivit în persoana 
lui Stamati. 


Teodor Stamati (1812—1852), și-a făcut studule la Gim- 
naziul Vasilian de la Trei Ierarhi, înfiinţat în 1828. Fiind 
copil sărac și harnic la învăţătură, a fost primit ca intern 
în seminarul ce funcţiona pe lingă acea școală. Progresul 
său a fost atît de frumos, încît în 1832 a terminat şcoala 
cu premiul I, primind cu această ocazie un premiu de 1000 
de lei donat de poetul C. Conachi. În vara aceluiaşi an se 
prezintă la concursul pentru institutori şi reușind e numit 
la Iaşi. În anul următor este deja profesor la clasa elementară 
de la Gimnaziul Vasilian, de unde începe ascensiunea sa 
științifică și didactică, în împrejurări care merită să fie 
menţionate. 

În același timp cu punerea în aplicare a Regulamentului 
organic, la 1 ianuarie 1832, devenise actuală nu numai în- 
fiinţarea de noi şcoli, ci și înființarea la lași a unei școli su- 
perioare, a unei academii, „spre învăţarea celor mai folosi- 
toare şciinţe“ în limba naţională. În acest scop Epitropia 
școlilor din Iaşi publică, în februarie 1832, în „Albina Ro- 
mânească“ o Înştiinţare că pentru viitoarea academic se 
caută cinci profesori „cu temeinice științe, cu atestaturi şi 
recomandaţii vrednice de crezare“. Dintre aceştia unul avea 
să predea ştiinţele matematice-teoretice, fizica teoretică şi 
experimentală, chimia și istoria naturală. 


si 


Pentru predarea la o şcoală superioară a acestor disci- 
pline, precum și a celorlalte din înştiinţare, nu erau sufi- 
ciente cunoştinţele unui absolvent de gimnaziu, fie el chiar 
premiant. De aceea, neprezentindu- -se candidaţi potriviți în 
august 1833, se propune să se trimită la studii în străinătate 
o seamă de tineri care, întorși în ţară, să poată preda la 
Academie disciplinele necesare. Aflind de acest lucru, Sta- 
mati înaintează imediat o cerere ca el „Împreună cu alți trei 
tineri să fie trimiși la studii în străinătate, Epitropia î învă- 
țăturilor publice decide ca toţi candidaţii să înveţe mai întâi 
limba germană. 

Stamati s-a pregătit să îndeplinească cu conştiinciozitate 
această condiţie, dar nu s-a mulțumit numai cu atât. Într- 
adevăr, în anu 1832—1834 el își însuşeşte nu numai limba 
germană, ci şi cea franceză, cu atîta succes încît încă în 1833 
reușește să publice prima sa lucrare didactică Abeţedarul 
franţezo-românesc. În precuv întarea acestei cărţi, între altele, 
are cuvinte de recunoştinţă pentru instituția care l-a cres- 
cut. „Crescut fiind în Institutul naţional din Eşi — scrie: 
el — nu pot mai bine a arăta a mea recunoştinţă pentru 
facerile de bine de care m-am împărtăşit, decît făptuind 
împreună spre înaintarea acestui folositor aşezămînt, care 
făgăduieşte Patriei cetăţeni învăţaţi şi buni patrioţi“, 

Epitropia dînd curs „propunerii lui Asachi, hotărește în 
anul următor să-l trimită ca bursier la Viena pe T. Stamati, 
împreună cu „alşi cinci colegi, indicînd hecăruia specialita=. 
tea ce avea să urmeze. Stamati trebuia să audieze cursuri de 
filozofie, matematică, fizică și istorie naturală. Cei şase bur- 
sieri au plecat deci la Viena în iunie 1834. 

Nu întîmplător alesese Asachi Viena ca oraș în care să 
înveţe tinerii români. Desigur, unul din motivele principale 
a fost apropierea de Moldova și relațile politice ȘI econo- 
mice strinse ale ei cu Austria. Timp de cinci ani cât se aflase 
ca agent diplomatic la Viena, Asachi putu să-și dea seama 
de toate avantajele pe care le prezenta acest oraş. Viena avea 
o universitate veche, întemeiată în 1357, politehnică şi alte 
școli superioare cu renume. 

Stamati nu s-a înscris ca student regulat la universitate, 
dar în anul întîi a studiat matematica elementară, filozo- 
fia, logica, psihologia, metafizica şi mineralogia, iar în anul 
al doilea filozofia morală, fizica (statica, dinamica, acus- 

tica, optica), chimia, geometria analitică, istoria și filologia. 

Nu se ştie exact la cine a audiat aceste cursuri, dar se 
cunosc numele profesorilor care le predau, precum şi a ace- 
lora. la care a dat cele trei „rigoroase“, adică grupuri de 
examene cerute pentru doctorat. Astfel „rigorosul“ al doilea 
de matematică și fizică e iscălit de A. de Ettingbausen, pro- 
fesor de fizică, de astronomul cu renume /. ]. Littrow, de- 
can, şi de C. H allascka, protesor de matematică şi de fizică, 
Pe baza examenelor trecute, T. Stamati este promovat în 
1838 doctor în filozofie al Universităţii din Viena. Noul 
doctor a primit apoi din partea Epitropiei învăţămîntului 
o sumă de bani pentru o călătorie de studii în Germania și 
Franţa, ceea ce i-a lărgit orizontul cunoştinţelor. 

Întors în ţară, în toamna anului 1838 Stamati este nu- 
mit deci profesor de „înaltă matematică“ şi fizică teoretică 
experimentală la Academia Mihăileană. Pentru a aprecia 
just munca lui la catedră ce de ajuns să amintim că, neavînd 
nici laborator, nici manuale didactice româneşti, a trebuit 
să pornească totul de la început. Activitatea lui este deci 
O muncă de pionierat, modestă dar valoroasă. 

Mai întîi el caută să înjghebeze un cabinet de fizică, 
cerînd în acest scop de la Comitetul academic suma de 
30 000 de lei. Întîmpinînd mari greutăţi reuşeşte totuși în 
1840 să instaleze la academie un cabinet de fizică şi de chi- 
mie unde puteau face experienţe şi elevii. Astfel, după cum 
scrie „Albina românească“ la 13 februarie 1841, cu ocazia 
distribuirii premiilor elevii lui Stamati au făcut pentru în- 
tiia dată experienţe de fizică în faţa publicului, cu aparate 
„a căror noutate mult au cuprins de mirare pe acei care nu 
cunoșteau încă propăşirea acestei științe“. Doi ani mai tir- 
ziu, domnitorul M. Sturza, vizitind cabinetul de fizică, a 
rămas mulțumit de cele văzute. Nu putem decît regreta că 
nu avem nici măcar lista aparatelor din acel cabinet. 

Stamati a predat la Academie nu numai fizica experimen- 
tală, ci și fizica teoretică. Mărturie despre aceasta este fap- 
tul că în primăvara anului 1843, după cum scrie „Albina 
românească“, elevii au fost examinaţi din ambele disciplinc. 
Începînd din 1842 Stamati mai ţinea şi lecţii de fizică po- 
pulară şi mineralogie la clasa a V-a a Gimnaziului Vasilian. 
Nu se cunoaşte detaliat ce a predat în cadrul acestor lecţii: 


13 


O idee generală ne putem face după titlul manualelor ce 
pregătise în manuscris şi după manualul tipărit în 1849. 
"Într-adevăr, o preocupare importantă a lui Stamati a 
fost şi publicarea de manuale. Încă în primul an al activităţii 
sale cl anunţă că are în manuscris, între altele, un manual 
de înaltă matematică şi de fizică, de fizică experimentală 
și teoretică, de chimie neorganică, matematici şi geometrie. 
Aceste manuale însă nu s-au tipărit, după cum.nu s-au tipărit 
nici alte manuale și nici cursurile de matematică prelucrate 
după autori germani care erau în pregătire în 1843. - 

În 1847 Mihail Sturza restrîngînd activitatea Academiei 
Mihăilene, Stamati îşi pierde postul, rămînînd numai cu 
funcţia de conservator al colecţiilor de la Societatea de me- 
dici şi naturalişti din Iaşi. Pentru a-și putea asigura exis- 
tenţa începe tipărirea unor cărți, dintre care cea mai impor- 
tantă este Fizica elementară. Cartea poartă titlul Frzica 
elementară pentru clasele colegiale din Prinţibatul Moldo- 
vei, compusă după F. Crişu de pab. Teodor Stamati, laşi, 
1849, 

Însemnătarea apariţiei cărții lui Stamati constă în fap- 
tul că este primul manual de fizică tipărit în româneşte. 
El nu este original, ci e o prelucrare după manualul de fi- 
zică al lui Friedrich Christian Kries (1768—1849), profesor 
de matematică și fizică la gimnaziul din Gotha. 

Este un merit deosebit al lui Stamati de a fi ales o carte 
bună și de a o fi adaptat cerinţelor şcolii româneşti. După 
cum scrie el însuşi în prefaţă: „O aşa frumoasă şi folosi- 
toare știință în naţiile civilizate se împărtășește tinerimei 
încă în frapidă vîrstă, noi românii pînă acum în limba 
noastră n-avem o carte cuprinzătoare de această știință ; 
aceasta este cea întîi care acum părăseşte tipariul. Fa este 
însămenită a fi mai mult o carte elementară scolastică pen- 
tru clasele de colegii, drept care pre cît s-au putut potrivit 
pentru aceste clase m-am sîrguit de am prelucrat-o“. Pentru 
a o face cît mai adecvată nivelului elevilor săi, probabil și 
celor de la academie, Stamati a lărgit unele capitole, a scurtat 
altele şi a anexat la sfîrșit un tablou al măsurilor şi greu- 
tăţilor din Moldova. Ca să poată duce la îndeplinire această 
lucrare, el a ales cu grijă o seamă de termeni populari, a 
creat alții artificiali, dintre care unii s-au păstrat pină azi. 

În felul acesta manualul a contribuit la formarea unei ter- 
minologii româneşti de fizică, 

În afară de activitatea de la Academie, Stamati a ocu- 
pat și alte funcţii publice de natură școlară sau culturală. 
Astfel, ca membru al Comitetului academiei, între 1838 și 
1847, alături de Asachi, a jucat un rol în toate hotărtrile 
ce priveau academia ; în 1845 a fost inspector şcolar ; în 
același an înaintează un memoriu Comisiunii pentru organi- 
zarea şcolilor din Moldova, în care insistă pentru menţi- 
nerea învăţămîntului în limba naţională etc. 

După revoluția din 1848, Stamati nu mai funcționează 
în învățămîntul superior. În 1850 este numit director la 
şcoala de fete din Iași, iar în 1851—1852 predă şi științele 
naturale a clasele superioare ale Gimnaziului Vasilian, func- 
ţii pe care le deţine probabil pînă la moartea sa timpurie 
în decembrie 1852. Pentru meritele sale didactice, în 1848 
este ridicat la rangul de paharnic, care cra al 8-lea grad 
de boierie în Moldova. 

Stamati nu era omul care să se mulțumească numai cu 
îndeplinirea sarcinilor strict didactice. El căuta încontinuu 
să-și completeze cunoştinţele, ţinîndu-se la curent cu nou- 
tățile științifice și să le difuzeze în păturile largi ale po- 
pulaţiei. Merită să menţionăm în această privință mai întîi 
articolele sale de popularizare științifică și notele informa- 
ve asupra progreselor științei publicare în „Albina româ- 
nească“, „Gazeta de Moldova“ ctc. El începe apoi o sus- 
ținută activitate de observaţii științifice corespunzătoare, 
desigur, condiţiilor modeste în care era nevoit să lucreze. 
Astfel, din 1839 pînă în 1847 el face observaţii regulate 
privitoare la mersul vremii, notînd temperatura, ploaia, vîn- 
tul etc. și continuînd pe cele sporadice începute de Asachi. 

O ocupaţie de predilecție a lui Stamati a fost, începînd 
din 1843, construcția de orologii solare. Pe vremea cînd 
ceasurile de buzunar erau rare şi scumpe, cele de soare, care 
costau puţin, se instalau pe zidurile caselor, arătind pe vreme 
senină ora aproximativă. Astfel de orologii sau, mai bine 
zis, urmele lor se pot vedea și azi pe ziduri de biserici sau 
de case vechi. Avind multă îndemînare practică, Stamati 
construia orologii solare calculate pentru Iaşi, pe care le 
instala el însuşi la locuinţele cumpărătorilor. 

Despre orologiile solare a scris în „Albina românească“, 
în 1843, un articol din care reproducem cîteva fraze intro- 
ductive, caracteristice felului său de a scrie : „Măsura timpu- 
lui este astăzi spre a orîndui și a desăvirşi nu numai treburile 
noastre cele zilnice, ci a măsura și plăcerile şi desfătările 
noastre. Mădularile soțietăților de astăzi sînt unite prin in- 
teresuri, a căror punere la cale atîrnă de hotărtrea mai mul- 
tora. Timpul fuge şi odată trecut nu se mai întoarce, de l-ai 
pierdut fără a ne folosi de dînsul prin vreo faptă, este pier- 
dut pentru totdeauna. El este dar foarte scump, mai ales 
pentru mădularile soțietății de la care atîrnă soarta tuturor 
celorlalte. Nevoia, care de multe ori te duce unde nu ţi-e 
voia, precum în alte pricini, asemenea și într-aceasta au silit 
pe oameni ca să se apuce de măsurat şi timpul cel nemăr- 
ginit...“ 

Pasajul este instructiv şi scoate în evidență importanţa 
socială a economisirii timpului. 

O dovadă a preocupărilor sale științifice este nota sa 
din „Albina românească“, tot din 1843, privitoare la „un 
nou chip de a amalgama frecătorii mașinilor electrice“. 

Maşina electrostatică era pe atunci aproape singurul 
mijloc întrebuințat curent pentru producerea electricităţii, 
mai ales în şcoli. Pe Stamati l-a preocupat perfecționarea 
acestui aparat de uz didactic, în care scop a preparat un 
amalgam pentru ungerea periuţelor care freacă ta de sti- 
clă, în locul amalgamului lui Kinmayer — folosit pe 
atunci — care consta din două părți de mercur și una de co- 
sitor şi zinc. Acesta avea însă dezavantajul că periuţele se 
toceau, iar dacă se presărau pur și simplu cu pulbere de aur, 
cum se mai obișnuia, pulberea se scutura. lată în ce constă 
perfecţionarea lui Stamati : „Eu am presărat pulbere de aur 
pe frecătorii unşi cu amalgam și i-am frecat între sine pînă 
ce aurul s-a prins bine de dînşii, după aceea puindu-i 
la loc şi învîrtind discul, am văzut că maşina era cu oa 
treia parte mai puternică decît înainte, adică unde îmi da 
înainte scînteie de 2 palmace (7 cm), îmi dede acum de 
trei. Operația am făcut-o mai de multe ori pe timp uscat şi 
am aflat tot acest rezultat“. Este prima notă de fizică cu 
caracțer de originalitate scrisă de un român. 

Dovadă de acelaşi interes pentru știință sînt şi observa- 
ţiile sale asupra eclipselor solare, cum sînt cele din 1847 şi 

1851. De asemenea trebuie să menţionăm că în Fizica sa 
el comunică valoarea declinaţiei magnetice pentru 1846, la 
Iași, dînd ca valoare D = 9” 30” vest. Nu se cunoaşte însă 
dacă această determinare a făcut-o el sau altcineva. În acest 
fel, prima măsurare de declinație magnetică făcută de un 
român este cea a lui Dimitrie Asachi, fiul lui Gheorghe 
Asachi, care în /opografia sa dădea pentru lași, în 1854, 
valoarea D = 9” vest. Tot în acest cadru intră şi preocu- 
pările sale de daguerotipie, procedeu de fotografiere actual 
pe atunci. 

IDiestonăraș românesc de cuvinte tehnice şi altele greu 
de înțeles completează activitatea lui Stamati de a înjgheba 
o terminologie șuințifică și tehnică românească. 

În sfîrşit, iată citeva titluri de articole de popularizare 
o științei : Despre meteori, 1841 ; Neana sau omătul, 1841 ; 
Învinisiv-a vinturilor asupra atmosferei, 1841 ; Noi fenomene 
în suure, 1845 ; Despre întuneciunile de lună ; Despre iarna 
curiphită din 1818 ; Despre ploaia cu piatră mare din 1845 
etc. 

În acelaşi timp cu Stamati, o activitate analogă avea să 
dezvolte A. Marin. 


Alexe Marin (1814—1895) s-a născut la Craiova. Clasele 
primare le-a urmat la Slatina, sub conducerea bunului pro- 
fcsor Gheorghe Ardeleanu. Încă la vîrsta de 11 ani este în- 
sărcinat să ajute pe acesr dascăl în conducerea școlii, ia: 
după un an este numit de Eforia școlilor „profesor“ su- 
plinitor la clasa I. Aceeași eforie îl numeşte în 1832 pro- 
lesor la primele trei clase ale școlii primare din Craiova. 
iar în 1834 este adus ca suplinitor la școala primară de pe 
lîngă Colegiul sf. Sava din Bucureşti, trecînd primul concurs 
pentru înstitutori din ţara noastră ; în 1838 i se dă condu- 
cerea clasei a IV-a, iar în 1840 este definitivat la aceeași 
școală. În același timp urmează cursurile de la Colegiul 
Sf. Sava, terminînd clasele superioare și complimentare. 

C. 1. Istrati, în biografia lui Marin, se exprimă astfel 
despre această perioadă din viaţa fostului său profesor: 
„Arareori se văd oameni plecînd de aşa de Jos și ajungind, 

prin singura lor stăruință, pînă la treptele cele mai înalte 
ale societăţii în care trăiesc“, 

În 1846 Marin pleacă la Paris ca bursier pentru perfec- 
ționare în ştiinţele fizico-naturale. Aici studiază de toare. 
La universitate ascultă cursurile lui Gay-Lussac şi Pouillet, 
de care-și reamintea ca de „cel mai plăcut profesor“, iar la 
Colltge de France audiază pe Pelouze şi Regnault. De ase- 
menea urmează cursurile de astronomie ale celebrului Le- 
verricr. Despre acesta povestește că în 1848 a venit într-o 
zi la curs îmbrăcat în uniformă de gardien national 1 şi 1-a 
spus lui Marin care se afla în sala de curs printre puţinii au- 
ditori : „Je viens du service et je ne sais pas ou jen suis 
reste“ 2, | 

Marin a stat la Paris patru ani, fără a lua vreo diplomă. 
Spunea că în situaţia în care se afla la Paris şi față de sta- 
rea culturală din ţară, el urmărea mai mult o pregătire en- 
ciclopedică decir o specializare. 

Revenit în ţară în 1849, cînd școlile erau închise, în 
urma intervenţiei lui Petrache Poenaru prinţul Barbu Ştir- 
bei îl numește profesor. Primea un salariu de 300 de lei pe 
lună, cu sarcina de a traduce cărți de fizică şi chimie. În 
anul următor este numit de Eforia școlilor conservator al 
cabinetului de fizică și al laboratorului de chimie la Muzeul 
Sf. Sava. 

Numirea unui om priceput într-un astfel de post era ab- 
solut necesară, deoarece în timpul revoluției Colegiul 
Sf. Sava suferise mult, fiind transformat în cazarmă. Lo- 
calul fusese golit de mobilier, iar obiectele muzeului, căr- 
ile, instrumentele de fizică fuseseră adunate în curtea școlii, 
unde au rămas expuse ploii și zăpezii. Cît de inconștienţi 
și lipsiţi de respect față de cultură erau conducătorii de 
atunci, ne-o arată faptul că banul A. Filipescu, poreclit 
Vulpe, fiind întrebat ce e de făcut cu obiectele evacuate, a 
răspuns să se aprindă un foc mare în care să se arunce „și 
cărți și instrumente și colecțiile muzeului“, căci alfel ele 
cu lumina lor „au s-aducă în ţară Dreptatea şi Frăţictatea“. 
Marin a început imediat să pună ordine în această stare ha- 
otică. Despre activitatea sa la muzeu, Istrati scrie : 


1 Membru al gărzii naşionale. 
2 „Vin (de la serviciu şi mu ştiu unde am rămas“. 

Alexe Marin 


„Odată numit conservator, luă în primire puţinele apa- 
rate de fizică și chimie ce se aflau î împrăștiate prin came- 
rile de la Si. Sava, le instală într-o cameră separată, şi 
astfel se puse baze primului laborator de fizică şi chimie din 
Bucureşti. Cine ştie dacă între aceste aparate nu erau unele 
ce aparținuseră vechii Academii greceşti din Bucureşti, căci 
într-un decret al prinţului Ipsilanti, din 1776, se prevedea 
și un profesor de științe fizice. Ştim că acesta îl trimisese pe 
IMliade Manase, care a funcţionat ca profesor la Bucureşti 
de la 1759 pînă la 1785, să înveţe științele în Italia și Ger- 
mania și îi dete mijloacele necesare ca să cumpere cele tre- 
buitoare pentru experiențe științifice. Acestuia îi urmă ca 
profesor Grigorie Costanda, doctor în filozofie, matematici 
și ştiinţele naturale de la Universitatea din Halle. 

Între obiectele aduse de Marin se afla și o cutie cu reac- 
tivi cumpărată din' Franţa, care aparținuse lui Filipescu, 
fost colonel și ministru de externe, și pe care o cumpărase 
în 1850 pentru laboratorul său. De asemenea a colecționat 
încă două mașini electrice, o mașină pneumatică, un barome- 
tru ȘI un termometru, care aparținuseră lui Filipescu Vulpa- 
che, ginerele lui Bibescu. 

Cu ocazia creării Facultăţii de ştiinţe, în 1863, toare 
instrumentele de fizică trecură în cabinetul de fizică ce se 
creă de Bacaloglu. Acest laborator, la rîndul său a fost îm- 
părțit în 1893 între cele două catedre de fizică moleculară, 
acustică și optică, sub direcțiunea d-lui profesor Miculescu, 
și de căldură și electricitate de sub direcțiunea d-lui pro- 
fesor Negreanu. 

Multe din aparatele vechi au fost trecute încă din tim- 
pul lui Bacaloglu, cu ocazia reorganizării liceelor, la S[. Sava 
și cu deosebire la Matei Basarab. 

Eforia şcolilor îl numeşte, în 1855, profesor de fizică şi 
chimie la Sf. Sava. De aci înainte funcţionează ca pro- 
fesor la toate școlile ce iau ființă în Bucureşti. În 1857 
este însărcinat să ţină cursuri la Școala veterinară și Școala 
de farmacie, create de Davila pe lingă Școala de chirurgie, 
iar în 1859 este numit profesor la Şcoala de agricultură de 
la Pantelimon. În fine, în 1868, primește numirea de pro- 
fesor de chimie la Universitatea din Bucureşti. 

Ca profesor, Marin era foarte simpatizat de elevi, care-i 
ziceau „tata Marin“. lată ce povestește dr. |. C. Severeanu 
despre lecțiile de fizică ale fostului său profesor de liceu : 
„Prof. Alexe Marin freca pînă-l treceau năduşelile un bas- 
ton de ceară roșie cu o blană de pisică şi întreba pe elevi: 


— O auzirăți ? O văzurăţi ? — lar elevii ca să-l necăjească 
răspundeau : — N-o auzirăm şi n-o văzurăm, domnule 
Alexe. — Iară el promitea că în ora viitoare, va face scîn- 


teia mai mare și mai zgomotoasă“. La examene era extrem 
de îngăduitor. Trecerea examenelor era o problemă mai grea 
pentru el decît pentru elevi. 

Marin a ocupat diverse funcţii de conducere şi adminis- 
trative. Astfel, în 1866 a fost numit membru în Consiliul 
permanent al instrucţiunii publice, iar din 1881 pînă la 

retragerea sa din învățămînt a fost ales de șase ori în con- 
tinuare decan al Facultăţii de ştiinţe. 

C. I. Istrati îşi descrie profesorul, ca om, astfel : 

„Alexe Marin, de o construcţie robustă, de un caracter 
echihbrat și plăcut, blind în apucăturile sale, indulgent și 
bine sfătuitor pentru tinerii ce-l înconjurau, a fost de fapt 
un înţelept, şi desigur a trăit fericit. 

Mai presus de toate bun român, el nu iubea zgomotul 
şi reclama, muncea necontenit, modest, retras, sobru în viaţa 
sa, făcînd însă multe binefaceri și totdeauna condus de o 
idee sfîntă, aceea de a-și servi cinstit și din toată inima ţara 
Și pe concetăţenii săi“. 

A. Marin nu a fost un om de ştiinţă, dar a fost un bun 
profesor şi om de cultură, care a contribuit în mare măsură 
la progresul învățămîntului și la răspîndirea științei. În 
acest scop a scris sau a tradus multe cărţi, începînd en abe- 
cedare pînă la cursuri universitare. Înşirăm aici titlurile 
cărţilor sale de fizică în ordine cronologică : Principi: de 
mecanică, 1840 ; Convorbiri de mecanică uzuală, 1842; 
Fizica, tradusă după Pouillet, 1852 ; Tehnologia ferului, lem- 
nului, construcțiilor, artelor ceramice și materialelor textile, 
trad. după Guilery, 1858 ; Fizica pentru şcoalele primare, 
1863 ; Noţiuni de fizică uzuală, 1870. 

De asemenea, între 1838 şi 1845 a colaborat la „Gazeta 
învățătorului satului“, iar de la 1855 a publicat „Muzeul 
naţional“, foaie ilustrată pentru răspîndirea ştiinţelor. 

În 1890, împreună cu Em. Bacaloglu, Gr. Ştefănescu, 
Petru Poni, N. Saligny ctc. întemeiază „Societatea de ști- 
inţe fizice“ din Bucureşti, care în anul următor îl alege pre- 
ședinte al ei. A fost, împreună cu Orăscu, primul profesor 
onorar din România. Primăria Capitalei a dat numele de 
„Strada Chimistului“ unei străzi vecine cu locuinţa sa. În 
această locuință, proprietatea lui, profesorul Marin adăpos- 
tea bătrîni pe care-i ajuta. C. |. Istrati mai adaugă : „Marin 
a fost în serviciul țării sale timp de 66 ani, totdeauna corect, 
totdeauna zelos a-şi îndeplini datoria, totdeauna urmărind 
aceeași idee : de a căuta să fie, pe cît se poate, uul binelui 
public şi învățămîntului“. 

Ctitorii învăţămîntului universitar : 
ŞT. MICLE şi EM. BACALOGLU 


Învăţămîntul universitar în Principatele Române a luat 
naştere prin înființarea Universităţii din laşi şi a celei din 
Bucureşti. Învăţămîntul fizicii la lași e legat de numele lui 
Şt. Micle, iar la Bucureşti de al lui Em. Bacaloglu. 


Costan Ștefan Micle (1820—1879) s-a născut la Feleac, 
lîngă Cluj, din părinţi săraci. La vîrsta de 8 ani se hotă- 
răşte singur să meargă la învățătură la Cluj. Se înscrie deci 
la școala primară de pe lingă liceul călugărilor piariști din 
Cluj. În privința felului cum urma învăţătura în aceşti ani, 
P. Suciu, rectorul Universităţii din lași şi prieten al lui Mi- 
cle, spune următoarele : 

„Fiindcă părinţii nu erau în stare să-l ţină în Cluj, el 
trebuia să facă de patru ori pe zi între Cluj și Feleacul o 
cale cam de trei pătrare de oră. La 8 ore a.m. trebuia să 
fie în școală la Cluj. La 10 ore eșind din şcoală trebuia să 
alerge la casa părinţilor săi spre a-şi face mâncarea (mămă- 
liga) și la ora 2 p.m. trebuia iarăşi să fie la Cluj la şcoală. 
La 4 ore iarăși se întorcea la casa părinților săl, cealaltă 
dimineață la 8 ore trebuia să alerge iarăși la Cluj: În că- 
lătoria aceasta continuă, el își învăţa lecţiunile așa încît răs- 
punsurile sale înaintea profesorului întreceau pe ale tutu- 
ror celorlalţi conșcolari“. 

“Reproducînd rîndurile de mai sus în monografia sa des- 
pre Micle, acad. E. Pop adaugă: „De cîte ori mă gîndesc 
la _plămădirea învățămîntului nostru universitar, nu pot 
scăpa de viziunea unui grăunte de român cu dor nepotolit 
de carte, care cu opincile lui sărace a bătut patru ani de-a 
rîndul de cîte patru ori pe zi „pămîntul mașter de pe lunga 
coastă a Feleacului... Pe arșiță și ger, prin ploi ŞI ninsoare, 
cu mocănească neînduplecare, opincile țopătau mărunt ȘI cu 
spor şi poate nimeni nu le-o fi înţeles viersul eroic“ 

Absolvind astfel cu nota „eminent“ clasele primare, 
Micle se înscrie la liceu, dar situația sa materială nu se îm- 
bunătăţeşte. Pentru a scăpa de peregrinajul zilnic dintre 
“Feleac şi Cluj, se angajează mai întîi la un funcţionar clu- 
jan în schimbul întreţinerii, apoi ca ucenic la atelierul lui 

ȘI. Micle 


Raica, unde, după cum e informat Istrati, „timp de 4 ani 
s-a ocupat cu lăcătușeria, facerea puștilor, săbiilor şi cea- 
sornicăria, precum şi cu turnătoria metalelor. În același timp 
era pus să lucreze la obiecte de lemn, astfel că se perfec- 
ționează în stolerie și strungărie“. În astfel de condiţii ajunge 
să absolve cu succes clasa a VI-a a liceului. 

Pentru cei cîțiva ani ce urmează, datele despre Micle 
sînt nesigure. Istrati scrie că clasa a VIl-a a urmat-o la Bis- 
triţa, apoi, după cum spune Suciu, în 1839, „auzind de ce- 
lebrul român, de Simion Bărnuţiu, care pe atunci era pro- 
fesor de filozofie în școala din Blaj... a alergat și el la „Blaj“. 
Aici s-a hrănit cu faimoșii „ţipă“, piinea pe care o împăr- 
ţea mitropolia tot la cîte cinci zile elevilor de liceu săraci 
şi merituoși. Urmează apoi Facultatea juridică din Cluj, pe 
care o termină cu nota „eminent“ în 1843. 

În 1848 intră în oastea lui Iancu şi luptă ca „tribun“ cu 
detașamentul său între Cluj și Someșfalău împotriva hon- 
vezilor, pe care-i respinge. De aici. pleacă la Sibiu, după 
ocuparea căruia de trupele generalului revoluţionar Bem, 

este silit să treacă munții, oprindu-se la Craiova. Aici e 
arestat de ruşi, dar fiind recunoscut de un ofiţer rus căruia 
îi reparase sabia la Cluj, este eliberat şi i se permite să ră- 
mînă la Craiova, ŞI se întreţine lucrind într-un atelier de 
timplărie pînă ce în vara lui 1849 se poate întoarce la Fe- 
leac. 

În 1850 primeşte o bursă şi se duce la Viena, unde se 
înscrie la Politehnică. Aici, mulțumită îndemînării sale ex- 
perimentale, ajunge să atragă asupra sa atenţia profesorului 
de fizică, care îl adăposteşte chiar în localul Institutului de 
fizică. 

Luîndu-și în 1855 diploma de inginer, refuză o ofertă 
de serviciu la căile ferate austriece şi se întoarce la Feleac, 
unde, în anul următor, primeşte invitaţia de a se duce ca 
profesor la Academia Mihăileană din laşi. 

Chemarea lui Micle la Iaşi nu a fost întîmplătoare. Ea 
a făcut parte din planul de reorganizare a şcolilor naţionale 
din Moldova adoptat sub domnitorul Grigore Ghica, în 
1849. În vederea realizării acestui plan, în 1851 a fost che- 
mat din Transilvania A. T. Laurian, care a fost numit in- 
spector general al școlilor. Mulțumită străduințelor lui Lau- 
ran, în anul școlar 1855—56 gimnaziul teoreuc din Iași 
avea deja toate cele 6 clase cerute de regulamentul școlar 
din 1851, urmînd să se deschidă apoi și facultatea de filo- 
zofie de doi ani și cea de drept, pentru a se putea reface 
astfel Academia Mihăileană. 

Pentru a se face faţă cerinţelor unui învăţămînt superior, 
Laurian invită din Transilvania ca profesori la lași, în 1856 
pe Ștefan Miele pentru fizică și chimie, iar în 1858 pe loan 
Popp pentru matematici şi pe Ştefan Emilian pentru desen 
ȘI geometria descriptivă, 

Micle a fost numit profesor în martie 1859 şi şi-a în- 
ceput lecțiile î în luna mai a aceluiași an. Ţinea lecţii de la 
clasa a V-a în sus. În privinţa activității lui ca profesor, 
P. Suciu aminteşte următoarele : „El ocupa în același timp 
catedra de fizică, chimie, mineralogie Și istorie naturală, 
fiindcă profesorul celor din urmă lipsea. Îndară după în- 
ceperea lecțiunilor, instrumentele fizicale puţine cite erau au 
început a fi căutate, curăţite de rugină și reparate. Ele au 
fost puse în lucrare și sub mîna bărbatului exercitat expe- 
rimentele se făceau cu cel mai bun succes, așa încit în ti- 


24 


nerii şcolari se și deşteptă amorul pentru această ştiinţă. 
Sub direcțiunea sa, instrumentele cabinetului de fizică se în- 
mulțiră așa, încît ele se pot compara cu ale altor cabinete 
din liceele străine. EI fiind numit în 1858 şi profesor la 
şcoala militară, renunţă la onorarul de la această școală 
spre a se cumpăra cu dînsul instrumente de fizică, care lip- 
seau cu totul“. 

C.I. Istrau, care i-a fost elev la Academia Mihăileană, 
își aminteşte de cabinetul lui Micle ca de „un altar, pentru 
care am fi sacrificat cu mare plăcere orele noastre de nebunii 
spre a-l putea vizita“. Apoi continuă : 

„Cînd Micle se suia pe scară la etajul I al externatului 
liceului... îmi aduc aminte cum ne furişam pe lîngă d-sa 
pentru a zări măcar ceva din acest interior în care nu pu- 
team pătrunde, în momentul cînd venerabilul bătrîn des- 
chidea ușa pentru a intra. 

Văd încă masa de strungărie ce era instalată în dreapta 
intrării încărcată cu scule de tot felul, şi la care Ştiam că 
lucrează Dumnealui. Curiozitatea noastră era imensă... 

Mai în urmă... putui pătrunde în acel templu sfint pen- 
tru noi şi văzui astfel că acest laborator se alcătuia din 
2 camere, din care una servea şi ca sală de curs. Un bun nu- 
măr de maşini de fizică presărate pe lingă dulapuri cu pro- 
ducte chimice completau ceea ce rămînea încă neocupat de 
numeroasele instrumente mecanice de fierărie, lemnărie, 
strungărie și altele. 

În acest laborator, Micle făcea şi cursul său de fizică 
şi chimie pînă cînd rămase numai cu catedra de fizică de 
la facultate, creindu-se o catecdlră separată de chimie pe care 
o. ocupă d-l Poni“. 

Micle știa să-și pună știința la dispoziţia unui publice 
mai larg. El a deschis un curs liber de fizică, despre care 
V. A. Urechiă în cunoscuta sa carte Istoria şcoalelor scrie : 
„În anii 1858—1859 se ţin la Iaşi primele cursuri libere 
gratuite. Cel dintii curs liber a fost inaugurat în ziua de du- 
minica Tomii 1858 de către profesorul Ștefan Micle. Con- 
siliul profesoral... la 17 martie 1858 a aprobat facerea aces- 
tui curs liber de fizică populară în sala cea mare a Academiei 
de la 12 pînă la 1 p.m. Experimentele făcute de profesorul 
Micle atrăgea numeros auditoriu la aceste cursuri“. 

P. Suciu care a asistat la aceste cursuri își amintește şi 
el cu multă însufleţire despre ele : „Întru același an (1858) 
el cel dintii a ţinut la Iaşi lecţiuni publice din electricitate 
şi optică cu așa succes încît sala cea mare rotundă şi cele 
două colaterale de la Academie nu erau suficiente să cu- 
prindă tot publicul, mai vîrtos din societatea aleasă a Ia- 
șului. Lui dară, și nu Societăţii Junimea trebuie să 1 se re- 
cunoască întîietatea lecţiunilor publice din Iași“. 

Micle era pasionat pentru astronomie. Istrati își amin- 

teşte că „toate zilele libere (sărbătorile) le petrecea la Acade- 
mia Mihăileană în a face observaţiuni astronomice. Încă 
înainte de 1860 elevii liceului dăduseră un bal public în 
vechea sală a teatrului de la Capșa pentru a se aduce mai 
multe aparate de astronomie și fizică“. În 1859 Departa- 
mentul Instrucțiunii i-a cerut să-i comunice observaţiile 
sale astronomice și _metcorologice. 
Realizîndu- -se în 1859 Unirea principatelor, atit tronul 
Moldovei cît şi cel al ţării Româneşti este ocupat de 
Al. 1. Cuza, care imediat ia măsuri pentru îmbunătățirea în- 
vățământului de toate gradele. Opera de ridicare a nivelului 
învăţămîntului este încoronată prin străduințele marelui său 
ministru Mihail Kogălniceanu, care reuşeşte să înfiinţeze la 
26 octombrie 1860 Universitatea din Iași. 

La deschidere Universitatea ieşeană avea trei facultăţi, 
care se numeau: Facultatea juridică, Facultatea filozofică 
și Facultatea teologică. Ca profesor de fizică şi chimie este 
numit Micle. Din 1878 el rămîne titularul catedrei de fizică 
pînă la moarte. În ultimii ani ai vieţii a fost și directorul 
Școlii de meserii din lași. În această epocă el a dezvoltat şi 
O intensă activitate organizatorică, fiind cîtva timp decanul 
Facultății de ştiinţe, iar vreme de opt ani rectorul Univer- 
i Cu drept cuvînt se poate deci spune că el a fost 

din întemeietorii învăţămîntului universitar din Iași. 

"Micle a fost un profesor model. Asupra calităţilor sale 
didactice, P. Suciu are următoarele aprecieri : „Ca profesor, 
atît a liceu cât și la Universitate știu el să urmeze în pro- 
punerile sale regulele pedagogice cu cea mai mare exactitate, 
E], adică, se cobora la nivelul ascultătorilor săi, așa încîr 
toți înțelegeau ce propunea el. În scurt propunerile sale erau 
clare, inteligibile pentru oricare şcolar sau student. EI, atît 
în privința propunerii cît şi a frecventării la clase poate 

fi numit modelul profesorilor care vor să-și împlinească cu 
sfinţenie datoria lor. El, nu numai în şcoală, ci şi în so- 
cietate, oriunde se afla, răspîndea lumina cunoştinţelor sale. 
El voia să facă lumea toată, cu care venea în contact, ca să 
ȘUe ceea ce ştia el“. 

Este regretabil că nici lecţiile ținute la Academia Mihăt- 
leană, nici cursurile de la Facultatea de ştiinţe, Și nici Con- 
ferinţele publice nu s-au publicat. Rămase în manuscris, cu 
timpul s-au pierdut. Istrati spune că a văzut următoarele 
manuscrise ale lui Micle : Mineralogia, Mecanica agricolă, 
Astronomia, Botanica, Zoologia, Chimia analitică, Chimia 
anorganică, Chimia organică şi Chimia experimentală. 

Dintre elevii lui de la Academie şi Universitate mulți au 
ajuns oameni de seamă. Menţionăm aici pe P. Poni, G. Roşu, 
C. Climescu, V. Paladi, M. Tzoni, P. Ene, C. Brândză, 
C. Mănescu, |. V. Praja, Erm. Pangrati, An. Obregia și-a. 

În afară de observașiile sale astronomice, şi meteorolo- 
gice, el nu a dezvoltat altă activitate ştiinţifică. În împre- 
jurările în care a trăit, neavînd mijloace şi mediu potrivit, 
nici nu se putea gîndi la o astfel de activitate. Trebuiau 
alte condiţii ; abia după cîteva decenii avea să se poată în- 
jgheba, încetul cu încetul, cercetarea ştiinţifică, 

Cei ce l-au cunoscut l-au admirat nu numai ca profesor, 
ci şi ca om. Poni spune că „Micle era bunătatea întrupată“, 
iar B. P. Haşdeu scrie despre el că „era cel mai bun om, şi 
incapabil de a face vreun rău“. 

În Ţara Românească, după începutul reuşit al lui Gheor- 
ghe Lazăr (1779—1823) de a întemeia la București școala 
românească de la Sf. Sava, :nvățămîntul naţional a fost 
legiferat potrivit dispozițiilvr Regulamentului organic. El 
s-a dezvoltat paralel cu cel din Moldova, însă la început 
într-un ritm mai lent. După, ce în 1851 se face un început 
de realizare a unui învățămînt superior prin înființarea la 
Bucureşti, în 1850, a unei facultăți de inginerie civilă și a 
unei facultăți de legi, în 1863 se deschide, tot aici, o Școală 
superioară de ştiinţe, „cu scopul de a forma profesori de 
ştiinţe matematice, fizice şi naturale pentru gimnazii, pre- 
cum Și pentru pregătirea studenților la specialități de apli- 
cație științifice“. Această şcoală a primit numele de Facul- 
tate de litere. Peste un an avea să fie înglobată în Univer- 

sitatea din Bucureşti nou înfiinţată. În această universitate 
a lost inclusă şi o Facultate de ştiinţe, la care primit pro- 
fesor de fizică avea să fic Bacaloglu. 


Emanuel Bacaloglu (1830—1891) s-a născut la Bucu- 
rești, unde și-a făcut studiile primare şi medii la o şcoală par- 
ticulară. Împreună cu fratele său Gheorghe participă cu 
entuziasm la revoluția din 1848, după înfrângerea căreia 
trăieşte din lecţii particulare de matematici. Abia î în aprilie 
1856 reuşeşte să plece în Germania, unde se înscrie la Uni- 
versitatea din Leipzig. Timp de trei semestre audiază aici 
cursurile unor savanţi de talia lui Mbius la matematici, 
Hankel la fizică, Erdmann la chimie etc. Plecînd la Paris 
în noiembrie 1857, îşi ia diploma de bacalaureat, iar după 
un an devine licenţiat i în științele fizice, după ce audiase 
cursuri de matematică ținute de profesori “celebri, ca : Chas- 
les, Cauchy, Bertrand ș.a. şi cursuri de fizică predate de 
Becquerel, Biot, Pouillet ș. a. 

În mai 1859 Bacaloglu sc înscrie din nou la Universita- 
tea din Leipzig, urmînd de astă dată numai cursuri de spe- 
cialitate (ca tcoria elasticității și magnetismul terestru, pre- 
cum și lucrări practice de chimie, geografie fizică și 
cristalografie). C. Istrati îl descrie în chipul următor pe 
studentul Bacaloglu : „Am făcut cunoștința lui Bacaloglu î în 
vara anului 1859. El venise atunci pentru a doua oră la 
Lipsca, unde mai studiase şi lucrase în laboratorul lui Erd- 
mann. Dacă nu mă înșel, el a stat 2 ani la Paris şi a lucrat 
în laboratorul lui Dumas de la Sorbona. Cu toată deosebirea 
de vîrstă care era între noi — Bacaloglu putea să fi avut 
atunci 30 de ani, pe cînd cu avem 19 — am fost prieteni 
intimi, De altfel, el întreținea relaţii prietenești cu toţi 
elevii din laboratorul lui Erdmann, dar eu am fost singurul 
pe care-l primca la el acasă. Stătea cu bătrîna lui mamă, 
de care nu s-a despărțit de loc în tot timpul studiilor sale 
în străinătate. Adoraţia pe care o avea pentru mama lui, 
care dacă nu mă înșeală memoria era turcoaică (tatăl lui 
cra grec. N. A.), grija duioasă cu care căuta să-i satisfacă 
dorinţele, forma una dintre cele mai calde trăsături ale ca- 
racterului său... Nu lua parte la nici un fel de petrecere stu- 
denţească şi-şi întrebuința timpul liber cu lucrări științifice, 
îndeosebi cu matematicile“. 

Im. Bacaloglu 


Întors la Bucureşti, Bacaloglu e numit în toamna anului 
1861 profesor de chimie la Școala naţională de medicină și 
farmacie condusă de doctorul Carol Davila, iar de la 1862 
pînă la înființarea universităţii, profesor de matematici la 
Colegiul Sf. Sava. EI își începe imediat activitatea cu multă 
însuflețire și pricepere. Ne putem da seama ce concepții îl 
călăuzeau în munca sa de profesor de liceu dintr-un articol 
publicat în 1888, intitulat Reflexiuni asupra organizării în- 
strucțiunii la noi, din care reproducem următorul fragment : 

„Lăceul este o instituţie destinată să formeze mintea co- 
piilor și să-i facă apți să se specializeze apoi într-o carieră 
oarecare... Omul de științe exacte are trebuință de cunoș- 
tințe literare, ca să-și poată exprima ideile corect şi într-un 
mod inteligibil, pe de altă parte literatul, omul de drept, 
ete. are nevoie de cunoştinţe de ştiinţe exacte, altfel se ră- 
tăcește în regiuni imaginare și își face credinţele cele mai 
absurde despre lucrurile cele mai pozitive...“ 

Imitînd exemplul colegilor săi, doctorul Iuliu Baraş și 
C. Davila, Bacaloglu inițiază primele cursuri de matematici 
superioare din Bucureşti. În cererea sa din toamna anului 
1862, el scrie Ministerului Instrucțiunii Publice : : „Domnule 
Ministru, Cu onoare vă arăt că mai mulți juni, exprimindu-și 
dorința de a le face un curs de matematici superioare, 
m-am oferit de a-l face duminecile şi sărbătorile, de aceea 
vă rog a-mi da permisiunea de a face acest curs facultativ 
şi gratuit, ordonînd unde se cuvine, ca să se puie în dispo- 
zițiune pentru acest curs una din sălile Academiei, dumint- 
cile și sărbătorile, de la 10 ore dimineaţa, începînd chiar de 
duminică în 2 decembrie. E. Bacaloglu“. 

În octombrie 1863 Bacaloglu este numit profesor de fi- 
zică la nou înființata Școală superioară de științe exacte, 
care se transformă î În anul următor în Facultatea de ştiinţe 
a universităţii, iar în 1864 la Școala de ponţi şi şosele, din 
care avea să se dezvolte Școala politehnică din Bucureşti. 

Despre condiţiile în care și-a desfăşurat Bacaloglu acti- 
vitatea în primii ani ai Universităţii, Spiru Haret ÎŞI amin= 
tea în 1904: „În octombrie 1869 ne-am înscris în anul | 
cinci studenți, dintre care unul a părăsit cursul mai tîrziu. 
Toşi erau pentru fizico-matematici. În timpul acela în anul 
II era un singur student şi în anul III încă unul... Ca po- 
pulaţie școlară facultatea, prin urmare, nu sta bine. Dar ea 
nu sta bine nici din alte puncte de vedere. Cele mai multe 
dintre catedre erau reunite cîte două sau cîte trei asupra 
unui singur profesor... așa că pe atunci erau numai 7 pro- 
fesori. Alexe Marin era singurul profesor de chimie, Baca- 
loglu singurul de fizică“. Este uşor de imaginat cîtor difi- 
cultăţi trebuia să Je facă faţă noul profesor de fizică, dacă 
mai avem în vedere că, după cum scrie E. Pangrati: „între 
1864 şi 1879 universităţile au trăit cu mijloace așa de re- 
strînse, încît activitatea lor a trebuit să fie foarte redusă“ 

D. Hurmuzescu îl caracterizează astfel pe profesorul 
Bacaloglu : „Printre profesorii Facultăţii de ştiinţe din Bu- 
cureşti, prof. Bacaloglu se deosebea prin sobrietatea și rigu- 
rozitatea expunerii clare, conform spiritului ştiinţific. Lec- 
țiile sale erau însoţite de experienţe reuşite, deşi elementare... 
Și arătau O cunoaştere adincă a materiei, trecută printr-o 
înțelegere pogsonală“. 

„Una din preocupările lui Bacaloglu ca profesor a fost 
elaborarea cursurilor universitare şi a manualelor școlare. 
Problema tipăririi manualelor școlare a fost în epoca bur- 
gheziei totdeauna o problemă grea și delicată. Lipsa de 
mijloace materiale pentru tipărire, lipsa de competenţă a au- 
torilor, specula cu vînzarea cărților etc. au făcut ca această 
problemă să rămînă mereu deschisă. În 1889, adică după 
25 de ani de activitate în învățămîntul universitar, Baca- 
loglu scria în menţionatele Reflexizni : „În privinţa cărţilor 
didactice ar fi multe de zis. Ne mulțumim însă să atragem 
atenţia autorităţilor asupra speculei nedemne care se face 
cu cărțile didactice, asupra modului interesat în care se 
abuzează de pungile școlarilor săraci. Sînt mulți, poate cai 
mai mulți școlarii săraci, și li se impune de către unii din 
profesorii lor să cumpere în interesul librarului și al to- 
varășului lui cărţi scumpe ; după trei luni li se schimbă car- 
tea, şi după alte trei luni li se impune să cumpere a doua 
ediţie a cărţii, care nu diferă de întîia decît prin anul u- 
păririi și printr-o prefaţă care nu spune nimica, și toate aces- 
tea, în multe cazuri, cu ameninţarea fie şi tacită, dar mai 
totdeauna reală, de a se da școlarului o notă rea, în caz de 
nu cumpără cartea impusă, ceea ce ar păgubi negreșit pe 
autorul el“. 

În același timp în care pregătea pentru tipar Elemente 
de algebră pentru şcolile secundare, Bacaloglu își redacta 
cursul de fizică ţinut la Universitate, pregătindu-l pentru 
tipar spre a fi folositor atît şcolilor secundare, cît şi celor 
superioare. Despre aceste cursuri C. Istrati are următoarea 
apreciere : „Am sub ochii mei cursul său din 1865, în cars 
se vorbeşte despre teoria dinamică a căldurii, curs de o rară 
erudiție şi cu totul superior. Desigur că puţine universități, 
la acea epocă aveau un curs asupra fizicei, făcut astfel, în- 
cât privite fenomenele fizicii din punct de vedere mecanic, 
să fi avut mai multă legătură cu modul actual de a vedea“. 

Acest curs a fost tipărit în 1870 cu titlul Elemente de 
fizică. Cartea este primul manual universitar de fizică U- 
părit în românește. Succesul lui a fost atît de mare, încît a 
ajuns la două ediţii, lucru rar pe atunci pentru un manual 
științific. 

Făcînd o dare de seamă a ediției a doua a acestei cărți 
a lui Bacaloglu, apărută în 1888, academicianul Șt. Procopiu 
se exprimă despre ea în termeni clogioşi : 

„După 12 an: (Bacaloglu. N. A.) scoate un Supliment 
la Elemente de Jizică în care introduce descoperirile noi în 
Electricitate, maşinile electrice, luminat, apoi Spectroscopia 
în 1883, şi, în sfîrșit, în 1888 adică după 17 ani de la prima 
ediție scoate Elemente de fizică ediţia a 2-a, aproape în- 
doiră faţă de prima. 

Valoarea acestor Elemente de fizică este că acest tratat 
e ţinut în curent cu știința din izvoare directe, nu din 1z- 
voare de mîna a doua ; în al doilea rînd caută să introducă 
o terminologie românească, ridicîndu-se în prefață îm- 
potriva termenilor străini. Succesul cu două ediții e caracte- 
ristic“. 

În studiul său detaliat despre Bacaloglu, Istrati scrie : 
„Nimeni dintre români, din ţară, nu s-a ridicat mat sus 
cael*, 

O grijă deosebită a manifestat Bacaloglu totdeauna pen- 
tru cabinetul de fizică. Cînd s-a înființat Universitatea din 
Bucureşti, a preluat aparatele de la Colegiul Sf. Sava, care 
erau necorespunzătoare unui învățămînt universitar. În ciuda 
lipsei de fonduri, comandind aparate din străinătate din 
banii săi proprii, i-a reuşit să Înzestreze universitatea cu un 
cabinet de fizică potrivit, astfel că în 1875 el putea scrie : 
„În legătură cu aparatura, Cabinetul nostru de fizică de la 
Universitatea din Bucureşti posedă una din bobinele cele 
mai mari din lume, din care nu știu dacă se mai găsesc încă 
vreo una-două în toată lumea“. lar în anul următor : „Ca- 
binetul nostru de fizică al Universităţii din Bucureşti s-a 
îmbogăţit zilele acestea cu un instrument nou de dimensiuni 
şi de o putere așa cum nu se găsesc în asemenea institute 
decit numai foarte excepțional“. 

În 1883 Bacaloglu instalează în cabinetul de fizică o ma- 
șină dinamoelectrică a cărei introducere o justifică astfel : 
„În vederea acestor progrese ale Știnei și ale practicii, 
mi-am propus și eu să ridic cabinetul și cursul de fizică al 
Universității noastre din Bucureşti la nivelul stării actuale 
de lucruri şi chiar să merg mai departe şi să fac cursul întreg 
de galvanism numai cu ajutorul mașinilor dinamoelectrice 
și fără baterii galvanice... Mașinile electrice sînt în număr 

de trei, toate sistema Siemens... Deosebit de aceste mașini 
am mai procurat încă cabinetului de fizică şi mai multe 
lămpi electrice Serrin și Siemens, şi un număr însemnat de 
lămpi de incandescenţă Swan“. 

Bacaloglu a dezvoltat şi o intensă activitate științifică, 
Ea a început în timpul cînd era încă student la Leipzig și 
se extinde asupra matematicii, fizicii și chimiei : vreo 20 de 
lucrări de matematică, tot atitea de fizică şi șase de chimie, 
publicate î în revistele de -specialitate germane și franceze, 
precum și în Analele Academiei Române. În domeniul ma- 
tematicii e mai importantă, Curbura lui Bacaloglu. Lucră- 
rile de fizică aparțin mecanicii, opticii şi electricității şi sînt 
mai mult de natură teoretică, după cum e uşor de înţeles, 
date fiind condițiile nefavorabile unor cercetări experimen- 
tale. De altfel el însuși are următoarea concepţie asupra 
activităţii științifice : „Prin producție științifică se înţeleg 
negreşit lucruri foarte variate şi numeroase pentru care de 
sigur nu putem da o definiţie scurtă și concisă... Prin aceasta 
înţelegem nu numai o descoperire, nu numai o invenție, dar 
chiar o expunere simplă a lucrurilor, însă într-un mod ori- 
ginal, nou, clar, rațional şi sistematic, asitel încât să ne facă 
să pătrundem în adîncimile științei, şi să întrevedem drumul 
spre studiu noi“. 

Neîntreruptă și bogată a fost activitatea culturală și de 
răspindire a Științelor desfășurată de Bacaloglu. În plin elan 
al tinereţii, împreună cu dr. Baraș, Fălcotanu, dr. Turnescu, 
dr. Felix etc. el înființează, după modelul Societăţii medi- 
cale științifice a doctorului Davila, Societatea română de 
Ştiinţe, care şi-a ţinut la 24 ianuarie 1862 ședința festivă 
de deschidere. La prima şedinţă de comunicări din 8 fe- 
bruarie, Bacaloglu vorbeşte Despre atmosferă. Reflexiuni. 
asupra formei atmosferei. Dar în ciuda entuziasmului cu 
care şi-a început activitatea, societatea nu a dăinuit dectt 
un an, membrii ei neputînd satisface condiţiile stabilite în 
statute. 

Fără să se descurajeze de acest eşec, Bacaloglu participă 
activ, împreună cu Al. Odobescu, Carol Davila, V. A. Ure- 
chiă etc. la înființarea, în 1865, a societății numite Ateneul 
Român, care s-a dovedit viabilă. Printre primii conferen- 
țiari a fost și Bacaloglu care „expuse într-o serie de Jecturi 
mai multe fapte și idei împrumutate ştiinţelor fizice și chi- 

mice și însoţi expunerile sale cu diferite experiențe“, după 
cum scrie revista „Ateneul Român“ din 1866. 

În 1868 Bacaloglu participă la înfiinţarea Societăţii de 
științe fizico-naturale, care însă după un an s-a desfiinţat. 
Cu toate acestea, el nu deznădăjduieşte și în 1890 îl vedem, 
alături de C. 1. Istrati şi A. Marin redactîind statutele So- 
cietăţii de științe fizice care avea să dăinuiască. 

Datorită meritelor sale de dascăl și savant, Bacaloglu 
este ales în 1879 membru al Academiei Române, înaltă insîi- 
tuție de cultură. Și aici dezvoltă o activitate neobosită, pu- 
blicind în „Analele ştiinţifice“ comunicări, dări de seamă, 
note, referate şi ținînd conferinţe publice, 

Pentru a se putea ţine la Curent cu progresele fizicii, . 
lucru pe care nu-l putea face în izolarea sa din Bucureşti, 
Bacaloglu pleca în fiecare vacanţă în străinătate, unde vizita 
laboratoare sau expoziţii. Astfel a vizitat expoziţiile de elec- 
tricitate de la Paris (1881), Londra (1882), M Miinchen (1882) 
și Viena (1883). În 1891, vara, a plecat să viziteze expoziţia 
de electricitate din Frankfurt-pe- Main, dar a murit la în- 
toarcere, în tren, în ziua de 13 septembrie. 

În ședința comemorativă din 3 martie 1892 secretarul 
general al Academiei Române, D. Sturza, găseşte cuvinte 
calde de apreciere a lui Bacaloglu : „Toată viaţa lui a fost 
ocupat numai și numai cu știința și cu învățămîntul ei. Ba- 
caloglu a fost exclusiv omul științei şi al școalei, el ocupă 
un loc onorabil în ştiinţele fizice. Exactitatea absolută în 
îndeplinirea datoriilor sale, imparțialitatea î în judecarea lu- 
crurilor altora au caracterizat toată activitatea liniştită a 
colegului nostru, în camera sa profesorală și în Academie“. 


? 


Întemeietorii cercetării ştiinţifice : 
D. NEGREANU, C. MICULESCU şi D. HURMUZESCU 


Pe vremea lui Micle și a lui Bacaloglu universitășile 
româneşti nu posedau laboratoare, ci numai „cabinete“ de 
fizică. În una sau două camere erau instalate aparatele de 
fizică, împreună cu substanțele chimice necesare experien- 
țelor de curs ; în aceste camere profesorul încerca unele 

experiențe simple, admiţindu-i uneori şi pe studenți. Despre 
cercetări originale sistematice nu putea fi vorba. 

Această stare de lucruri s-a schimbat o dată cu întoar- 
cerea în ţară a primilor doctori în fizică de la Paris: Ne- 
greanu, Miculescu, Hurmuzescu şi Bungeţeanu, care au in- 
stalat laboratoare nu numai pentru lucrările practice ale 
studenților, ci şi pentru cercetări originale, ridicînd astfel 
nivelul învățămîntului și prestigiul ştiinţific al universită- 
ților noastre. În 1900—1901, prin legea lui Spiru Haret, 
acestea capătă dreptul de a acorda attt titlul de licenţiat, 
cît şi pe acela de doctor. 


Dimitrie Negreanu (1858—1908) s-a născut la Botoşani, 
unde şi-a făcut studiile primare şi secundare. S-a înscris la 
Universitatea din laşi, dar a trecut apoi la cea din Bucu- 
reşti, unde şi-a luat licenţa în fizică în 1880. În anul ur- 
mător este numit profesor de fizică la Liceul naţional din 
lași, la catedra pe care o ocupaseră pe rînd T. Stamati, 
Șt. Micle și P. Poni. După doi ani reuşeşte să obţină prin 
concurs o bursă pentru studii în străinătate şi pleacă la 
Paris. 

La Sorbona se înscrie la doctorat la profesorul G. Lipp- 
mann. Ideea sa a fost fericită, fiindcă Lippmann, pe atunci 
tînăr profesor, era un entuziast al cercetărilor experimentale. 
Lui Negreanu avea să-i urmeze o pleiadă de tineri români 
care și-au trecut doctoratul la el. În 1889 Negreanu susţine 
teza de doctorat cu : o lucrare despre Eterificare şi conduc- 
tibilitate electrică. Era primul român doctor în fizică. 

Revenind în ţară, este numit imediat profesor la catedra 
de electricitate nou înființată. Aici, cu o parte din aparatele 
rămase de la Bacaloglu, organizează în localul fostei biblio- 
teci centrale un laborator pentru lucrările practice ale stu- 
denților, primul laborator de fizică din Bucureşti. În folosul 
studenților redactează și un Îndrumător de lucrări practice 
de căldură și electricitate. Păstrîndu-şi obiceiurile dobîndite 
la Paris, își instalează în acelaşi local un mic laborator de 
cercetări personale, în care continuă o serie de lucrări știin- 
ţifice. Iată cîteva din ele : puterea inductivă specifică a elec- 
tricității, funcționarea mașinii Wimshurst, forţa electromo- 
toare a elementelor galvanice, măsurarea rezistenţelor mari, 
constante fizice pentru București, rezistenţa electroliţilor, di- 

latarea absolută a lichidelor, elemente magnetice în România, 
căldura specifică a lichidelor, rezistenţa interioară a pilelar, 
a galvanometrelor, apelor minerale, componența magnetică 
H, separarea electrică a mineralelor ete. Aceste lucrări au 
fost publicare fie în „Dările de seamă“ ale Academiei de 
Științe din Paris, fie în „Analele Academiei Române“. 
Negreanu a fost un bun autor de cărți didactice. Acest 
gen de activitate l-a început îndată după luarea doctoratu- 
lui, traducînd în limba română. Istoria naturală şi Minera- 
logia lui Berget și l-a continuat pînă la moarte. Astfel pu- 
blică, începînd cu 1903, manualele de liceu : Noţiuni de 
fizică pentru clasa a IIl-a, Noţiuni de electricitate, Gravi- 
tatea pentru clasa a Vl-a, Căldura pentru clasa a VII-a, 
Electricitate şi optică pentru clasa a Vil-a. Meritul său 
cel mai mare în această privință este însă publicarea celor 
două manuale universitare : Electricitatea statică, 1907, și 
Gravitatea, 1908, care au fost cele mai bune manuale româ- 

nești de fizică de nivel înalt dinaintea primului război mon- 
dal, fiind de un ajutor nepreţuit pentru studenţii facultă- 
ţilor de şuinţe din București şi laşi. De asemenea a scos 
patru broşuri de Zacrări practice de Gravitate, Căldură şi 
Electricitate, pentru aceiași studenţi. 


Constantin Miculescu (1863—1937) a fost al 10-lea copil 
al unei familii de ţărani nevoiaşi din satul Crevenic (Ju- 
dețul Vlașca). Cu sprijinul unei rude din București, în 1875 
se înscrie la liceul Matei Basarab. În 1882 trece bacalaurea- 
tul, fiind clasificat printre primii, apoi se înscrie la Facul- 
tatea de ştiinţe a Universităţii din București, secția fizico- 
matematică. Dintre profesorii facultăţii, o mare influență 
au avut asupra lui Spiru Haret și Bacaloglu. Acesta din 
urmă l-a și ajutat să capete o bursă pentru studii la Paris. 

Miculescu pleacă la Paris în 1886, cu dorința tinărului 
pătruns de un ideal : de a învăţa pentru a fi folositor patriei 
și neamului. Entuziasmul lui tineresc se reflectă în însemnă- 
rile scrise de el cu ocazia acestei călătorii. 

Frecventînd cu asiduitate cursurile profesorilor Bouthy, 
Friedel, Lippmann, Poincar€, Appel și Picard, tînărul își 
trece în 1888 licenţa în științe la Facultatea de științe a 
Sorbonei. 

Miculescu povesteşte cum într-o zi, după ce ţinuse un 
referat în faţa studenților cu tema Experienţe și experimen- 
tator, profesorul Lippmann l-a chemat la el în cabinet și i-a 
propus ca subiect pentru teza de doctorat determinarea pre- 
cisă a echivalentului mecanic al caloriei. Alegerea lui Lipp- 
mann s-a dovedit cît se poate de potrivită, fiindcă Micu- 
lescu s-a achitat de această sarcină în mod strălucit. 

Teza lui Miculescu tratează o problemă importantă din 
domeniul termodinamicii, disciplină care s-a dezvoltat în 
jumătatea a doua a secolului al XIX-lea. Subiectul este strîns 
legat de principiul I al termodinamicii ; după ce medicul 
german Robert Mayer a enunțat în mod clar acest principiu 
în 1842 și a determinat în mod teoretic echivalentul mecanice 
al caloriei, fizicienii au început să facă măsurători pentru 
a-l determina în mod experimental. Prima experiență se da- 
toreşte lui Joule, care în 1850 a folosit în acest scop un 
calorimetru cu apă în care se învîrteau palete pentru a 0 în- 

călzi. Două greutăți egale, atîrnate de cîte o funie trecută 
peste un scripete și înfășurată pe un sul, puneau în căderea 
lor paletele în mișcare de rotaţie. 

Experiențele lui Joule şi ale altor fizicieni au dat rezul- 
tate satisfăcătoare, dar nu erau de ajuns de precise. Micu- 
lescu a perfecționat metoda de măsurare în două puncte 
esențiale. În locul calorimetrului cu cantitate de apă fixă 
a folosit unul cu apă curgătoare, pentru ca temperatura aces- 
teia să nu se ridice prea mult peste cea ambiantă. Greutățile 
de care am amintit le-a înlocuit cu un motor a cărui func- 
țonare cra mai regulată, lucrul mecanic produs de el fiind 
ușor de determinat. Cu ajutorul acestui dispozitiv a găsit 
pentru echivalentul mecanic al caloriei valoarea ] — 4, 184 


jouli / calorie, care este foarte apropiată de cea adoptată azi 
în general, ca medie a o mulțime de măsurători. 

Întorcîndu-se la Bucureşti, în 1891, Miculescu este numit 
profesor suplinitor la catedra rămasă vacantă prin moartea 
lui Bacaloglu. Titular în 1894, a ocupat catedra pînă la 
moarte, dovedindu-se un foarte bun profesor, renumit pentru 
conștiinciozitatea cu care își ţinea cursurile. În decursul ca- 
rierei sale de profesor a avut dese însărcinări, ca cea de in- 
spector general al învățămîntului secundar şi cea de membru 
în Consiliul permanent al Instrucțiunii Publice. 

Ca titular al catedrei de fizică moleculară, acustică și 
optică, Miculescu organizează în cele trei camere ocupate de 
cabinetul de fizică un mic laborator, în care instalează unele 
dispozitive necesare pentru lucrările practice ale studenților. 
Tor acolo își face şi el cercetările proprii. 

Ca profesor, Miculescu era de o punctualitate prover- 
bială, riguros în expunere și pretenţios la examene. Dintre 
numeroșii €levi şi asistenţi pe care i-a avut, unii și-au trecut 
doctoratul în fizică la el, iar pe alţii i-a ajutat să-și termine 
studiile în străinătate. Dintre aceştia menționăm pe C. Sră- 
escu, |. Magheru, |. G. Popescu, Şt. Vencov şi A. lonescu, 
deveniți apoi pro esori universitari. Ei au format prima 
echipă de doctori în fizică la noi în ţară. 

Activitatea ştiințitică a lui Miculescu de la Bucureşti nu 
este de acelaşi nivel cu cea de la Paris. Laboratorul său de 
la catedra de fizică moleculară era, comparativ, slab înzestrat 
faţă de cel de la Sorbona. Dacă adăugăm la aceasta multele 
ocupaţii didactice şi administrative, precum și lipsa unui 
mediu științific corespunzător, uşor ne putem da seama de 
ce lucrările ştiinţifice realizate în restul vieţii sale nu sînt 
nici prea numeroase, nici nu se axează pe teme majore, ŞI 
de ce preocupările sale ştiinţifice trec de la un subiect la 
altul, fără legătură între ele. Să trecem în revistă cîteva din 
cele publicate î în „Buletinul Societăţii de ştiinţe din Bucu- 
reşti“, 

În lucrarea Măsurarea indicelui de refracție al unei prisme 
cu microscopul, publicată în 1905, determină cu ajutorul 
microscopului indicele de refracție al unei prisme din cu- 
noaşterea unghiului prismei şi al deviaţiei totale. De asemenea 
arată cum se măsoară cu microscopul diametrul interior al 
unui tub capilar și diametrul unui fir subțire. 

Aceleași subiecte le-a reluat în lucrările Generalizarea 
metodei de măsurare a indicelui de refracție cu microscopul, 
din 1906, și în Măsurarea diametrului interior al tuburilov 
capilare cu ajutorul microscopului, din 1908. În prima ge- 
neralizează metoda ducelui de Chaulnes, în care se determină 
cu microscopul indicele de refracție al unei lame solide cu 
feţe paralele, pentru orice corp solid transparent. În a doua, 

e asemenea analogă cu a ducelui de Chaulnes, determină 
diametrul tubului capilar cu ajutorul refracției luminii. În 
1910 a trecut la alt subiect, tratînd despre Măsurarea coefi- 
cientului de elasticitate prin metoda acustică. 

Miculescu a jucat un rol de seamă și în viaţa științifică 
internaţională. Astfel, în 1904 a fost ales membru al Con- 
siliului de conducere a Societăţii franceze de fizică, fiind 
primul român căruia i s-a făcut această cinste. La fel, în 1909, 
la Congresul de chimie de la Londra, a fost ales membru al 
Comitetului internațional însărcinat cu culegerea și publi- 
carea constantelor din domeniul chimiei, fizicii și tehnolo- 
giei, ce aveau să fie publicate în limbile : engleză, franceză, 
germană şi italiană. * 


Dragomir Hurmuzescu (1865—1954) s-a născut la Bucu- 
reşti, unde în 1877 intră la Liceul Mihai Bravu. Dintre pro- 
fesorii care au avut mare influență asupra lui menţionăm 
pe doctorul C. 1. Istrati. Răminînd orfan de tată, cu sprijinul 
lui V. A. Urechiă se înscrie la liceul Sf. Sava. Dind ore 
particulare, se întreţine singur ȘI îşi ajută mama și pe cei irei 
frați mai mici. În același timp învaţă limba franceză de la 
un profesor francez, pe al cărui fiu îl medita. 

La bătrineţe, î în Amintirile sale, publicate în 1965, Hur- 
muzescu își reaminteşte cu multă amărăciune despre învă- 
țămâîntul fizicii și chimiei de la Sf. Sava, din vremea sa; 
„Predarea științelor fizico- chimice lăsa mult de dorit. Pro- 
fesorul de atunci era un doctor în medicină, Racoviceanu, 
care nu-și dădea nici un interes pentru a ne explica materia. 
Punea pe cîte un băiat cu pregătirea unor foarte puține ex- 
periențe, (A. Proca, viitor scriitor și profesor universitar). 
Noi, câţiva elevi, impresionați de cele ce aflam prin revistele 
franceze de la profesorul Levegue, ne-am îndemnat şi am 
aranjat un laborator cu o pilă electrică cu fire și o busolă 
magnetică al cărei ac îl făceam să devieze prin curent“ 

În 1884, luîndu-şi bacalaureatul, Hurmuzescu se înscrie 
la secția de ştiinţe naturale a Universităţii din București, dar 
după un an, obţinînd prin concurs o bursă la Școala normală, 
trece la sccuia de fizică. Dintre cei 24 de studenţi ai acestei 
școli, 12 erau înscriși la ştiinţe ; între ei, și viitorul astro- 
nom N. Coculescu. Au avut ca profesor de fizică pe Baca- 
loglu, la matematică pe David Emanuel și Constantin Gogu, 
iar la chimic pe A. Marin și C. 1. Istrati. După doi ani, tre- 
cîndu-și toate examenele de fizică, afară de licenţă, obţine 
prin concurs o bursă de studii a Ministerului Învățămîntului 
„pentru licenţă și doctorat în fizică“, la Paris. 

În aceleași Amintiri, Hurmuzescu descrie cu multă vervă 
sosirea sa la Paris. Impresiile sale din orașul-lumină se pe- 
rindă în faţa cititorului ca pe o pînză de cinematograf. În- 
dară se înscrie, potrivit obligațiilor legare de bursă, pentru 
licență la Facultatea de ştiinţe și audiază cursuri de fizică, 

chimie şi matematică. Savantul, octogenar la data cînd își 
scrie amintirile, vorbeşte cu multă afecțiune ȘI respect de 
foşui săi profesori de la Sorbona, între care prioritatea 1-0 
dă lui Lippmann. Spicuim din amintirile sale cîteva rînduri, 
caracteristice atit pentru personalitatea profesorilor francezi, 
cît şi pentru a sa proprie. lată cum îi descrie : 

„În acel timp studiul fizicii la Paris avea o deosebită stră- 
lucire. Cu numirea profesorului Lippmann, fizica mai mult 
descriptivă de la Jamin devine mai rațională şi legile feno- 
menelor îmbracă haina precisă a formulelor matematice ; ex- 
plicaţia lor este prin teoria mecanicii. Şi asttel şcoala fie 
franceză se ilustra prin originalitatea lucrărilor lui Lippmann, 
Blondlot, Gouy, C. Mascari și alţii, și deţinea fruntea pe 
drumul progresului. În domeniile matematicii, o trinitate 
genială apare cu Poincarâ, Appel şi Picard“. 

Cursurile obligatorii pentru licenţa în fizică erau cursu- 
rile numite „magistrale“, și anume : cele de căldură și elec- 
tricitate ale lui Bouty, cele de acustică şi optică ale lui Lipp- 
mann și conferințele lui Pellar, cu ședințe de lucrări practice 
in două dimineți pe săptămină. Urmau cursuri de chimie și 
de mineralogie, însoţite de conferințe şi lucrări practice. 

Deşi programul era destul de încărcat, pentru comple- 
tarea cunoștințelor el frecventează și alte cursuri, între care 
pe cel al profesorului Paul Appel, de Mecanică rațională, 
„Curs predat cu o admirabilă măiestrie pedagogică, de şi se 
părea că ai înţeles și cîştigat deplin lecţia audiată, dar cînd 
Voiai să 0 repeţi acasă, constatai cît de mult îşi lipseşte cu- 
vintul viu și metoda profesorului“ 

„Tot pentru lărgirea cunoştinţelor mele -.-. povesteşte 
Hurmuzescu — urmam cu multă asiduitate au] de fizică 
experimentală al prof. Mascart, la College de France, curs 
foarte interesant, însoţit de experienţe admirabil reuşite şi 
convingătoare, cu intervenţia competentă a profesorului, care 
corija greşelile de instalaţie ale asistentului. Pentru orizontul 
teoreuc am urmat cursul de Fizică matematică al lui Joseph 
Bertrand, care cra mai cu seamă un studiu critic al legilor 
fizicii... 

Dintre cei doi profesori de fizică pentru licenţă, Lipp- 
mann a debutat ca conferenţiar de termodinamică, şi a fă- 
cut din aceste lecţii un curs sistematizat și aprofundat, adu- 
cînd nota personală în expunerea sa, ca tot ce făcea acest 

mare maestru : prin ridicarea și precizarea celor două prin- 
CIpIi... 

O atracţie deosebită a exercitat asupra lui vestitul mate- 
matician Poincare, despre care scrie : 

„lot timpul celor 3 ani de universitate am urmat cu 
mare plăcere lecţiile ţinute de către Henri Poincare, de fizică 
matematică, renumite în toată lumea științifică prin per- 
spectivele și sugerările ce provoca. Cu toate că formau un 
sistem împrejurul unei chestiuni, modul expunerii sale era 
astfel că fiecare lecţie conducea la o concluzie, la un rezultat 
imediat. Metoda adoptată astfel era desigur pentru a înlesni, 
cu suficientă pregătire a celor expuse, înţelegerea auditorului 
său — nu prea numeros, dar în parte schimbător. 

În general mulţi învăţaţi și fizicieni străini, chemaţi de 
faima lui HI. Poincare, sau numai în treacăt prin Paris, ve- 
neau să-l asculte. Mai puţini erau acei care urmau regular 
cursurile, cam vreo 20. Dintre aceştia, împreună cu colegul 
meu de liceu Marcel Lamotc, am redactat și publicat lec- 
viile sale din 1892, Despre lumină şi electricitate în teoria 
lui Maxwell“. 

Amintim că un alt fizician român, Eugen Neculcea, a 
redactat un alt curs al lui Poincare. 

Fiind astfel bine pregătit, Hurmuzescu s-a prezentat în 
primăvara anului 1890 la examenul de licenţă, pe care l-a 
trecut primul, iar colegul său român Dionisie Mandy, devenit 
mai tirziu protesor de fizică la Şcoala de poduri şi şosele din 
Bucureşti, al doilca. 

În toamna aceluiași an se înscrie la doctoratul în fizică 
la profesorul Lippmann. Acesta l-a primit cît se poate de 
bine pe noul său doctorand român (îl mai avea pe Micu- 
lescu, care era în preajma trecerii tezei sale) şi a acceptat ca 
el să lucreze la o problemă de difracție a luminii pe care și-o 
alesese singur. În laboratorul său de cercetări de fizică, pro- 
fesorul i-a pus la dispoziţie două camere, în care și-a instalat 
aparatura necesară. FHurmuzescu îşi alesese subiectul din 
cursul lui Poincare, în care problema era tratată în mod teo- 
retic. Rezultatele obţinute le-a publicat în „Dările de seamă 
ale Academiei de Ştiinţe din Paris“ 

În curînd însă, atenţia sa se îndreaptă spre un subiect 
mai important. ]. Cl. Maxwell dedusese în mod teoretic, ca 
o concluzie a teoriei sale electromagnetice, că raportul dintre 
unitatea electrostatică şi cea electromagnetică trebuie să fie 

carea acestei relaţii s-au început diverse cercetări experimen- 
tale în laboratoarele de fizică din Europa, între care şi la 
Școala politehnică din Paris. Sorbona nu putea să rămînă 
mai prejos. În înţelegere cu Lippmann, Hurmuzescu trece la 
această problemă, pe care o rezolvă artt de bine, încît la 
20 aprile 1896 își dă examenul de doctorat la Sorbona cu 
teza : Asupra unei noi determinări a raportului v între uni- 
tăţile electrostatice și cele electromagnetice, tipărită în anul 
următor în revista „Annales de chimie er de physique“ din 
Paris. 

Pentru rezolvarea problemei Hurmuzescu a folosit aceeaşi 
metodă ca și Maxwell, adică metoda de a compensa o forță 
electrostatică de atracţie cu una electromagnetică de repulsie. 
În scopul efectuării măsurătorilor avea nevoie de o apa- 
ratură complicată. Primind o sumă importantă pe acele 
vremuri, de 7 500 de franci, el îşi construiește, cu ajutorul 
unui prieten inginer, un dinam cu patru induși î în serie, care 
furniza o tensiune de 3 000 V. Această mașină reprezenta 
un pas important în construcția dinamurilor, care înaintea 
lui nu depășeau tensiunea de 1 000 V. Celelalte aparate care 
completau instalaţia erau : un electrometru absolut, un elec- 
trodinamometru absolut, o rezistență electrică construită 
sub supravegherea sa directă etc. 

Asupra felului cum a efectuat lucrarea să-l ascultăm pe 
academicianul Ştefan Procopiu, care scrie : „Ingeniozitatea sa 
de experimentator se poate constata în toate lucrările sale. 
Ciuţi de pildă lucrarea sa despre determinarea raportului 
al lui Maxwell, pentru a simţi cîtă bogăţie de ingeniozitate 
la aranjarea a două electrometre absolute cilindrice, făcute 
din cilindri a căror coaxialitate e controlată cu o rază de lu- 
mină care trece prin găurile din bazele cilindrilor, la studiul 
în detaliu al firului de suspensie, la construirea primei mașini 
de 3 000 volţi curent continuu, îi era necesar în experienţă, 
ȘI în toate detaliile, ridicate la importanța rezultatului prin- 
cipal. Acest fel de a lucra i-a asigurat încrederea de către fi- 

În timpul cît a stat la Paris, Hurmuvescu a studiat în 
laboratorul lui Lippmann forța electromotoare de magneti- 
zare şi a realizat două invenții. Cea mai importantă este 
construcția unui electroscop modern, numit electroscopui 
Hurmuzescu. Acesta avea faţă de vechile electroscoape avan- 
tajul că poseda un ecran electrostatic din cutie metalică, pen- 
tru a-l proteja de influenţele electrice exterioare, făcîndu-] 
astfel mai sensibil. 

A doua invenţie a sa, realizată în acelaşi timp, a fost un 
izolator electric numit dielectrină. Ce este dielecirina ȘI cum 
se prepară ne-o spune însuși Hurmuzescu în cererea sa pe 
care a făcut-o pentru obținerea brevetului ce 1 s-a acordat 
de statul francez la 9 aprilie 1894: 

„Invenţia are drept obiect un nou izolant electric, numit 
dielectrină, care are proprietatea de a izola în aceeaşi mă- 
sură ca și izolantele cele mai perfecte. 

Pentru a-l pregăti se topeşte sulful într-un surplus de 
parafină la care se adaugă mai înainte un lichid volaul din 
seria benzinică ; acest lichid are proprietatea de a face ames- 
tecul mai intens. Acest amestec poate fi întrebuințat la fa- 
bricarea tuturor aparatelor electrostatice pentru care nu se 
cere o mare rezistență mecanică. 

Se obţine un amestec bun cu următoarele proporţii: 
sulf 100, parafină 8, benzină 1—10%/0, după natura benzinei 
folosite şi după calitatea pe care trebuie s-o aibă preparatul. 
Un excedent de parafină îl face mai moale, iar un excedent 
benzinic îl face mai casant. 

Amestecul se prepară la o temperatură care nu depășește 
150*C. În aceste condiţii se obţine după răcire un produs 
care se poate lucra foarte binc la strung şi cu pila, avind un 
luciu de fildeș. 

„A mestecînd cu produsul obţinut î în stare topită un praf 
bine uscat, inert şi cam de aceeași densitate cu amestecul, se 
poate obţine un izolant cu o mare duritate mecanică, păs- 
trîndu-i totodată excelentele calități de izolant electric. Se 
pot astfel folosi în mod avantajos ipsosul, cimentul, caolinul, 
carbonaţi de calciu calcaros, etc. Aceştia din urmă sînt fo- 
losiţi pentru a-i da consistență, fiind un liant foarte solid“. 

Casa constructoare de aparate „Alvergnat Chabaud“ a 
primit de la Hurmuzescu concesiunea de a folosi dielectrina 
ca izolant la aparatele de laborator, ca electroscoape, elec- 
trofoare etc. Începînd din 1894, electroforul şi electroscoa- 
pele Hurmuzescu au figurat timp de 15 ani la toate expozi- 
iile Societăţii franceze de fizică, făcîndu-i numele cunoscut 
printre fizicienii de atunci. Aproape toate laboratoarele de 
fizică, mai ales cele din Franţa, au fost înzestrate cu elec- 
troscoape Hurmuzescu, mai ales după descoperirea razelor 
Roentgen. Pierre şi Marie Curie au prezentat în 1897 în faţa 
Societăţii franceze de fizică primele lor lucrări asupra radiu- 
lui folosindu-se de un electroscop Hurmuzescu. 

Preocupările ştiinţifice ale lui Hurmuzescu, la Paris, nu 
s-au mărginit numai la pregătirea tezei de doctorat, ci trec 
la diverse subiecte, ca: vibrația unui fir metalic încălzit 
prin curent electric, endosmoza electrică a izolatorilor, elec- 
trizarea la distanţă etc. 

Cea mai importantă realizare a lui Hurmuzescu la Paris 
a fost însă descoperirea făcută, împreună cu colegul său 
francez L. Benoist, că razele X au proprietatea de a descărca 
corpurile electrizate. Această lucrare, remarcabilă atît din 
punct de vedere teoretic cât și din cel experimental, i-a făcur 
numele cunoscut în cercurile științifice internaționale, fiind 
punctul de plecare al descoperirii altor fenomene fizice im- 
portante. 

Întorcîndu-se în ţară, ministrul învăţămîntului de atunci, 
P. Poni, l-a solicitat să meargă la Iași, unde a fost numit 
mai întîi conferenţiar, apoi profesor la catedra, nou creată, 
de gravitate, căldură și electricitate. Prima sa grijă a fost 
crearea şi organizarea unui laborator de fizică în noul palat 
al universităţii. Pînă la terminarea acestuia şi-a instalat un 
laborator pentru studenţi şi cercetări în localul Liceului in- 
ternat, la care fusese numit profesor de fizică și apoi director. 
Abia în octombrie 1898, cînd a fost inaugurat noul palat al 
universităţii, i s-a pus la dispoziţie suma considerabilă de 
150 000 de lei aur pentru înzestrarea unui laborator mo- 
dern de fizică. 

Cu această sumă, €l organizează un laborator pentru 
care comandă din străinătate aparate moderne și înființează 
în 1905 un atelier mecanic la universitate. Rolul acestui ate- 
lier era să dea studenţilor posibiliratea de a învăţa minuirea 

strungului, suflarea sticlei, prelucrarea lemnului, pentru a-şi 
putea construi €1 înșiși aparatele de fizică şi a le repara cînd 
se deteriorează. Acesta mai deservea și liceele, construind 
pentru ele aparate simple demonstrarive și reparind pe cele 
stricate. Crearea laboratorului să a atelierului mecanic a în- 
semnat o adevărată revoluție în universităţile româneşti, 
fiindcă schimba cu totul modul de a concepe predarea fizicii 
ȘI cercetarea ştiinţifică. 

În laboratorul lui Hurmuzescu și-au început activitatea 
ştiinţifică o seamă de tineri, dintre care unii au devenit buni 
fizicieni. Menționăm între ei pe Şt. Procopiu, C. G. Bedreag, 
N. Patriciu, |. Magheru, I. Roman, M. Volanschi, la Iași, 
iar mai drziu la București G. Atanasiu, Th. Petrescu Şa. 

Pînă î în 1900, în România nu exista nici O revistă ştiin- 
țifică în vreo limbă străină. În acel an, din inițiativa și 
prin străduințele lui P. Poni și Hurmuzescu ia ființă „Anna- 
les scientifiques de l'Universite de Iassy“, care a făcut po- 
sibilă publicarea lucrărilor științifice ale oamenilor de 
ştiinţă din Moldova. Revista, condusă de Poni, avînd ca 
secretar de redacţie pe Hurmuzescu, a devenit curînd cu- 
noscută și apreciată în străinătate. În același an se înființează 
Societatea de știință din lași, avînd ca preşedinte pe Poni 
și ca secretar pe Hurmuzescu. Şedinţele Societăţii se ţineau 
la laboratorul de electricitate în fiecare săptămînă, de obicei 
marţi seara la 8 h şi 30 m. Activitatea acestei societăţi a făcut 
posibilă ținerea primului Congres de științe în România. 

Ţinînd seamă de necesitatea ca ţara noastră să aibă in- 
gineri bine pregătiți mai ales în domeniul electrotehnicii, 
Hurmuzescu începe, încă din 1904, organizarea pe lingă 
Facultatea de științe din Iaşi a unui învăţămînt tehnic aplicat. 
Lucrul a mers foarte greu, din cauza numeroaselor piedici 
care i s-au pus în cale. Cu toate acestea, fiind sprijinit de pro- 
fesorii facultății, Hurmuzescu reuşeşte, după șas= ani de 
trudă, să obţină recunoașterea oficială a unei Școli de elec- 
tricitate atașată Facultăţii de ştiinţe. Această școală avea să 
devină, după trei ani, Institut electrotehnic. Şt. Procopiu re- 
zumă astfel dificultăţile ce avea de înlăturat noul institut : 
„Acest institut este hulit, desconsiderat, căci se zice că ţara 
nu are nevoie de ingineri electricieni și nici de ingineri chi- 
mişti. Cîtă miopie burgheză“. 

La Institutul electrotehnic avea să fie înglobat în 1923 
Institutul de chimie tehnologică, constituindu-se astfel insti- 
tutele tehnice ale Facultăţii de științe. În 1939 aceste insti- 
tute se transformă în Şcoala politehnică Gh. Asachi din Iaşi, 
a cărei înfiinţare se datorește spiritului iniţiator și creator 
al lui Hurmuzescu. 

În 1913, fiind transterat la Bucureşti, la catedra de apli- 
cațiile căldurii și electricității, Iurmuzescu începe o nouă 
acțiune organizatorică pe terenul învățămîntului electroteh- 
nicii, Astfel înfiinţează și aici o secție de electrotehnică şi 
chimie tehnologică, care în 1938 se contopesc cu Politehnica 
din București. La Institutul electrotehnic din Bucureşti înfiin- 
ţează primul post de radiodifuziune din România şi con- 
duce revista „Radiofonia“, organul Societăţii amatorilor ra- 
diofoniști. Ca urmare a activităţii sale, în 1928, cînd se 
înființează „Societatea română de radiodifuziune“, este ales 
preşedinte al Consiliului ci de administraţie, apoi președinte 
al Consiliului tehnic. 

Mijloacele pe care și le-a putut înjgheba la Iași și la 
Bucureşti, Hurmuzescu le-a folosit din plin pentru a-şi con- 
tinua munca științifică. Încă în 1897 el începe cercetări de 
electricitate, ocupîndu-se mai ales cu proprietăţile corpurilor 
sub acţiunea cîmpului magnetic, cu forța electromotoare 
cauzată de deformări mecanice, cu acţiunea razelor X asu- 
pra corpurilor electrizate etc. Invenţia telegrafiei fără fir 
șI radioactivitatea descoperită a sfîrșitul secolului trecut 
l-au atras în mare măsură. Astfel, îl vedem studiind co- 
herorii și inițiind măsurile de radioactivitate ale apelor 
minerale din România. Importanţa cunoașterii proprietăţi- 
lor petrolului l-au condus la măsurători asupra radioacui- 
vității petrolului românesc. Lucrările sale sînt citate și re- 
zumate în cele mai de seamă tratate de fizică, ca acelea 
ale lui Ganor, Pellat, Bouty, Mascart, Chapuis-Berget ete. 

Datorită lucrărilor sale științifice și-a cîștigat un renume 
printre marii fizicieni, devenind reprezentantul recunoscut 
al fizicii românești peste hotare. În această calitate era in- 
vitat la toate congresele internaționale ale fizicienilor, iar 
la Congresul de radiologie de la Bruxelles din 1910 a prezidat 
O secțiune a congresului, celelalte avind ca preşedinţi sa- 
vanţi de talia lu Rutherford, Arrhenius, Marie Curie, 
Righi ș. a. 

Societatea franceză de fizică îl alepe în 1925 -membru 
corespondent alături de P. Yeeman, C. TR. Wilson şi alţi 
cîțiva fizicieni celebri (în total zece.) În 1932 este ales mem- 
bru de onoare al Socictăţii franceze a clectricienilor din 
Paris. 

Hurmuzescu a fost un distins savant ȘI profesor ȘI un 
excelent organizator, care a făcut cinste patriei sale şi po- 
porului român. 


Primul doctor din ţară : 
D. BUNGEŢEANU 


Înainte de reforma învățămîntului a lui Haret din 1900, 
universitățile din București și laşi nu avea dreptul să conul 
absolvenţilor lor titlul de doctor. Dar nici nu ar fi avut 
posibilitatea, din cauza lipsei de profesori bine pregătiţi şi 
a laboratoarelor potrivit înzestrate. După ce aceste condiţii 
au fost realizate de Negreanu, Miculescu şi FHurmuzescu, la 
începutul secolului nostru Universitatea din București a ajuns 
în situaţia să acorde primul doctorat în fizică lui Bunge- 
țeanu. 


Dimitrie Bungeţeanu (1860—1932), născut la Mehedinţi, 
a studiat matematicile la Universitatea din laşi, luîndu-și 
licenţa în 1884. Trimis în străinătate de Ministerul Agricul- 
turii pentru studiul meteorologiei, își însușește această dis- 
ciplină la Paris, Hamburg, Berlin și Petersburg. în 1896 
își ia licenţa în ştiinţe la Paris, după care, revenind în ţară, 
este numit conferenţiar la catedra de matematici de la Uni- 
versitatea din Bucureşti. Simţindu-se lipsa unui profesor de 
fizică, după 12 ani de funcţionare este numit profesor supli- 
nitor la catedra de gravitate, căldură și electricitate, al cărei 
titular devine în 1912, după ce şi-a trecut în același an doc- 
toratul în fizică la Bucureşti. 

„Bungeţeanu și-a început activitatea ştiinţifică cu cerce- 
tări asupra difracției razelor X în 1897, dar în curînd aten- 

D. Bungeţeanu 


ia lui se îndreaptă asupra acusticii, o serie de lucrări fiind 
consacrate rezonanţei lichidelor și propagării sunetului în 
lichide. Rezultatele lucrărilor sale sînt cuprinse în opera sa 
fundamentală, intitulată Rezonanța lichidelor. Viteza su- 
netelor în lichide, publicată în limba franceză în formă de 
carte, la Bucureşti, în 1914. 

Problema propagării sunetului în lchide a fost rezolvată 
teoretic încă de marele Laplace. Celebra experiență a lui 
Sturm şi Colladon de pe lacul Genevei asupra vitezei de pro- 
pagare a sunetului în apă (1826) a dar o verificare remar- 
cabilă a ecuaţiei lui Laplace. Pentru celelalte lichide, diverși 
autori, ca Wertheim, Kundt ș.a., au încercat verificări expe- 
rimentale indirecte, care însă nu au dat rezultatul aşteptat. 

Reluînd această problemă în modestul său laborator din 
Bucureşti, Bungeţeanu a reușit să o rezolve în mod satis- 
făcător. În prefața lucrării sus-menţionate, el rezumă astfel 
eforturile și rezultatele sale : „Reluînd această chestiune, noi 
am arătat mai întîi că lichidele cuprinse în interiorul tu- 

burilor solide pot întări un sunet dat care se propagă în 
masa lor, adică pot rezona în prezenţa unei Surse sonore 
exterioare, cu totul la fel ca gazele cuprinse în tuburi so- 
nore. Printr-un dispozitiv experimental special noi am uti- 
lizat apoi acest fenomen de rezonanță pentru a determina 
viteza sunetului în diferite coloane lichide“. Făcînd lungi 
serii de experienţe, savantul român a reușit ca din datele 
obţinute cu ajutorul teoriei elasticităţii să stabilească „între 
viteza sunetului într-o coloană de lichid şi viteza într-o 
masă nelimitată a aceluiaşi lichid o relaţie, care ţine seama 
de toate elementele experienţei : compresibilitatea și elasti- 
citatea lichidului, elasticitatea și dimensiunile tubului solid“. 


Ingineri fizicieni : 
N. VASILESCU KARPEN şi A. MAIOR 


Îmbinarea fericită în aceeaşi persoană a calității de in- 
giner și de fizician nu este un caz prea rar. Istoria fizicii 
cunoaşte o seamă de exemple de ingineri deveniți fizicieni 
şi de fizicieni care în același timp se ocupau cu probleme in- 
ginereşti, sau erau inventatori. În prima categorie se „pot 
înşira Leonardo da Vinci, Stevin, Hooke, Fresnel, iar în a 
doua Pascal, Huygens, Leibniz ș. a. 

Exemple de acest gen întîlnim şi la noi, între care pe 
Asachi, Micle ș. a. În acest cadru intră în orice caz cei doi 
ingineri fizicieni menţionaţi în titlu : Karpen și Maior. 


Nicolae Vasilescu Karpen (1870—1964) s-a născut la 
Craiova. A început studiile secundare la Craiova şi le-a ter- 
minat la București. A învățat ingineria la Școala naţională 
de poduri ŞI șosele, luînd diploma de 1 inginer în 1891 ca şef 
de promoție. Dornic de a cîştiga o pregătire superioară 
pleacă la Paris, unde în 1900 îşi ia diploma de inginer la 
Școala superioară de electricitate, de unde trece la Facul- 
tatea de ştiinţe și își ia doctoratul în științe la G. Lippmann, 
în 1904. | 


Întorcîndu-se în patrie este numit, în 1905, profesor de 
electricitate şi electrotehnică la Școala de poduri șI şosele, 
După primul război mondial, în ţară se simțea tot mai mult 
necesitatea unor ingineri bine pregătiţi. Vasilescu Karpen 
depune deci eforturi mari în scopul de a reorganiza Școala 
de poduri și șosele, care se transformă în 1920 în Școala 
politehnică din Bucureşti. Rector al noii instituții a fost 
numit Vasilescu Karpen. Acest post l-a deţinut pînă în 19409, 
cind a devenit profesor onorar. 

Vasilescu Karpen a fost nu numai un excelent profesor 
ȘI rector, ci şi un fizician cminent, al cărui nume este cu- 
noscut Şi dincolo de hotarele ţării noastre. Ca profesor a 
tipărit în 1925 pentru studenți săi un Manual de electro- 
tehnică generală, iar în 1942 un alt manual, intitulat Elec- 
tricitate, 

În recenzia pe care a făcut-o acestei cărţi în „Revista 
A Adamachi“ „vol. XXVIII, p. 208, acad. Şt. Procopiu o 
apreciază în termenii următori : „În definitiv Electricitatea 
d-lui Vasilescu Karpen consutuie o expunere interesantă și 
originală a continuumului i a cîmpului în electricitate. Or- 
ganizarea consistă în a stringe electricitatea într-o unitate 
deductivă, înlocuind noţiunile magnetice și reducind mag- 
netismul la electricitate ; în sfîrșit, trecînd peste ordinca 
cronologică. Studenţii înaintau în fizică vor simți plăcere 
în a urmări raționamentele și deducțiile d-lui Karpen“. 

Ca inginer s-a ocupat de construcția tunelului din Be- 
rești (linia Bîrlad—Galaţi), lung de 3 km, iar în 1915 a 
construit o mare stațiune de T.F.F. la Băneasa, cu o putere 
de 24 kW în circuitul oscilant și cu o rază de acțiune de 
2 000 km. La această construcţie s-a întrebuințat numai ma- 
terial din ţară ; dispozitivele erau originale şi funcționarea 
impecabilă. 

Puţini oameni de știință s-au putut mîndri cu o activi- 
tate științifică atît de îndelungată ca Vasilescu Karpen. 
Timp de 55 ani a publicat lucrări de valoare din domeniul 
electricității şi electrotehnicii. Prima sa lucrare dintr-un șir 
de 77 tratează problema condensatoarelor electrice, publi- 
cată la Societatea franceză de fizică din Paris, în 1900. Lu- 
crarea sa fundamentală însă este teza sa de doctorat, în 
care studiază Efectul magnetic al corpurilor în mişcare, pu- 
blicată în cunoscuta revistă „Annales de Chimie er de Phy- 

N. Vasilescu harpen 


sique“ în 1904. Acest studiu experimental este legat de 
celebra experiență a lui Rowland în care acesta a dovedit 
mai întîi că o sarcină electrică în mișcare se comportă ca 
un curent electric, producînd în jurul său un cîmp magne- 
tic. Se aștepta ca, potrivit teorici electronilor, acest feno- 
men, numit convecție electrică, să dea naştere într-un cir- 
cuit învecinat unei inducții electromagnetice. Mai mulți fi- 
zicieni care au încercat să verifice aceste prevederi au ajuns 
la rezultate contradictorii : unii au găsit un efect pozitiv, 
alţii negativ. În experienţa sa care a dus la confirmarea de- 
finitivă a efectului. Rowland, Vasilescu Karpen a folosit un 
disc de ebonită, acoperit pe ambele fețe cu cositor, care su- 
pus unei tensiuni alternative de vreo 5 000 V, se roteşte 
între două bobine concentrice de sîrmă, inducînd în ele cu- 
renți alternativi. Aceştia sînt apoi redresaţi şi intensitatea 
lor se măsoară cu un galvanometru. 

Experiențele lui Vasilescu Karpen au arătat în mod in- 
discutabil existența convecţiei electrice şi au fost reproduse 
în tratatele de fizică din străinătate. În aceeași lucrare el 
demonstrează că e imposibil să se pună în evidenţă existenţa 
unui cîmp magnetic datorit corpurilor electrizate antrenate 
în mișcarea de translație a Pămîntului. Existenţa unor astfel 
de curenţi ar fi fost o dovadă despre mișcarea absolută a 
Pămîntului. 

Dintre celelalte lucrări de valoare ale lui Vasilescu Kar- 
pen menţionăm ca mai importante pe cele referitoare la 
mecanismul zborului „ă la voile“ 1, la explicarea zborului 
păsărilor și la cauza aderenţei fierului la beton, lucrare de- 
venită curînd clasică, precum și la lucrările sale de termo- 
dinamică şi chimie fizică privitoare la presiunea internă, la 
presiunea osmotică și la tensiunea superficială a lichidelor, 
precum şi la telefonia la mare distanţă. 

În fizica teoretică s-a ocupat cu dezvoltarea teoriei elec- 
tromagnetice a lui Maxwell, arătînd lipsurile aceste eorii. 

Făcînd experienţe cu pilele electrice a găsit o serie de 
pile interesante pe care le-a numit pilele K. Căutînd să ex- 
plice teoretic funcţionarea acestor pile nu a fost însă atît 
de norocos ca în celelalte cercetări ale sale, întrucît a admis 
că ar exista o contradicţie între datele experimentale şi prin- 
cipiul al doilea al termodinamicii, ceea ce l-a antrenat în- 
tr-o polemică cu unii fizicieni. 

Ocupațiile multilaterale ale lui Vasilescu Karpen au avut 
uneori repercusiuni dezavantajoase asupra activităţii sale 
ştiinţifice. Să luăm un singur exemplu. În 1909 a prezentat 
Academiei de Știine din Paris o notă Asupra telefoniei la 
mare distanţă, în care, pentru a îmbunătăți calitatea trans- 
miterii convorbirilor telefonice prin cablu la mare distanţă, 
preconizează ca în locul curenților periodici de înaltă frec- 
venţă să se aplice procedeele telefoniei fără fir. El propune 
deci folosirea curenților „regulat întreţinuţi, de frecvenţă 
bine determinată și unică, produşi fie de un arc cîntător, fie 
de alternatori“, cu o frecvență, de exemplu, de 5 000 de pe- 
rioade pe secundă. Acești curenţi, arată el, ar putea fi uui- 
lizaţi și în telefonia muluplă. 


1 Zbor planat (fără motor). 

Din motivele amintite, Vasilescu Karpen nu s-a mai 
ocupat de această problemă. Abia în 1963, într-o comuni- 
care făcută la Academie, îşi reamintește de această lipsă de 
interes, după ce a aflat că procedeul propus de el se aplică 
astăzi cu valori numerice cu totul altele pentru mărimile 
ce intervin. 

Vasilescu Karpen încheie interesanta sa comunicare: 
„După cîțiva ani de la comunicarea noastră, prof. Augustin 
Maior, a propus același procedeu de telefonie la mare dis- 
tanță. 

Prin această comunicare am crezut astfel să reamintesc 
care sînt promotorii procedeului folosit astăzi pentru tele- 
fonia prin cablu la mare distanţă“. | 

Ca o recompensă a meritelor sale ştiinţifice, Academia 
țării noastre l-a ales membru al ei. A fost membru de onoare 
al Societăţii electricienilor din Paris şi „doctor honoris causa“ 
al Politehnicii din Bucureşti. 

În 1942 Politehnica din Bucureşti a înfiinţat în cinstea 
fostului ei rector premiul N. Vasilescu Karpen, în valoare 
de 50 000 de lei, care să se acorde, începînd cu 1 octombrie 
al acelui an, celei mai bune lucrări de electricitate sau elec- 
trotehnică publicată în cei cinci ani precedind data acor- 
dării premiului, de către un inginer diplomat al oricărei fa- 
cultăți din ţară. 


Augustin Maior (1882—1963) s-a născut la Reghin (ju- 
deţul Mureş), unde tatăl său a fost învățător-director de 
“şcoală civilă. Clasele medii le-a urmat pe rînd la Liceul 
evanghelic (german) din Reghin, la Liceul piarist (maghiar) 
din Tîrgu Mureș și la Liceul piarist din Budapesta, unde a 
trecut bacalaureatul în 1900. Înscriindu-se la Politehnica din 
Budapesta, a luat diploma de inginer electromecanic în 1905. 
În același an a făcut o călătorie de studii la Viena, Munchen 
şi Gâttingen, pentru a se specializa în matematici și fizică 
teoretică. 

În posesia diplomei de inginer intenţiona să ocupe un 
post potrivit aptitudinilor sale. Ocazie binevenită pentru 
aceasta era publicarea unui post vacant de inginer P.T.T. la 
Budapesta. Se hotărăşte deci să solicite acest post. Obţinerea 
postului a avut loc în împrejurări hazlii, pe care le povestea 
adesea cu multă plăcere. 


Solicitanţii trebuiau să dea concurs. Inginerul Maior 
se prezintă și el. După ce a răspuns foarte bine la toate în- 
trebările, unui membru al comisiei de examen i-a venit în 
minte să-i pună următoarea întrebare : „Cite feluri de cutii 
de poştă se întrebuințează în Ungaria ?“ La această întrebare 
neprevăzută, care se referea la sistemul de cutii de scrisori, 
candidatul, care nu cunoștea problema, fără a se încurca a 
răspuns prompt: „două feluri, roşii şi albastre“. Acest răs- 
puns_ncașteptat a stirnit la membrii comisiei un hohot de 
rîs ! În urma concursului, A. Maior a fost numit, la 1 decem- 
brie 1905, inginer la P-IT. în laboratorul Direcţiei centrale 
P.T.1. din Budapesta și-a făcut cercetările teoretice şi ex- 
perimentale care au dus la invenția telefoniei multiple. 

După unirea Transilvaniei cu România, Consiliul Diri- 
gent din Sibiu l-a numit, în ianuarie 1919, director general 
al P.I.T. din Tr ansilvania, post pe care l-a deţinut pînă în 
1920. La 12 mai 1919, să jo Consiliu Dirigent l-a numit 
profesor agregat la Facultatea de științe a Universităţii din 
Cluj pentru catedra de fizică tehnologică, încredințindu-i 
totodată şi conducerea laboratorului de fizică tehnologică 
(electrotehnică). 


În ianuarie 1920 apare în „Monitorul oficial“ numirea lui 
A. Maior ca profesor titular de fizică teoretică şi tehnologică 
la Universitatea din Cluj. După doi ani îi s-a încredinţat și 
ținerea cursului de fizică și tehnologie industrială de la Aca- 
demia Comercială din acel oraș. 

În 1921 Ministerul Comunicaţiilor din Bucureşti l-a nu- 
mit membru în Comitetul tehnic special de pe lîngă Direcţia 
generală P.T.T. de sub președinția profesorului Vasilescu 
Karpen „pentru studierea ameliorării actualelor instalaţii de 
telegrafie și telefonie cu fir şi fără fir“. În anul şcolar 
1929—1930 este decan al Facultăţii de ştiinţe din Cluj, post 
pe care-l va ocupa și în anul 1946—1947. 

Maior și-a început activitatea ştiinţifică imediat după 
luarea diplomei. După natura acestei activităţi, putem dis- 
tinge două perioade. Prima perioadă durează pînă la numirea 
sa ca profesor la universitate, domeniul său de cercetare fiind 
electrotehnica, și anume relefonia multiplă şi transmiterea 
energiei la distanţă. 

Augustin Mator 


Dezvoltarea rapidă a telefoniei la începutul secolului 
nostru a fost urmată de o extindere a reţelei telefonice, care 
preundea investiții din ce în ce mai mari. Pentru a înlătura 
acest inconvenient s-a căutat să se poată folosi mai economic 
rețeaua existentă. Combinind în mod ingenios liniile telefo- 
nice și întrebuințind un dispozitiv special s-au putut realiza 
trei convorbiri telefonice pe două circuite. Maior a arătat, 
atit teoretic cât şi experimental, că folosind drept curenţi 
purtători curenţi alternativi de înaltă frecvenţă şi făcînd uz 
de rezonanţa electrică se pot efectua pe un singur circuit 
cinci convorbiri. Prima sa lucrare în acest domeniu a apărut 
în 1907, în revista „Elektrotechnische Zeitschrift“, sub titlul 
Asupra telefoniei multiple. Metoda sa se poate aplica şi la 
telegrafia multiplă. 


O alră metodă preconizată de Maior porneşte de la pro- 
prietatea ce o au redresoarele de a nu lăsa să treacă prin ele 
decît o jumătate de undă a unui curent alternativ şi de a opri 
pe cealaltă. 

Tot atît de importantă este și contribuția lui Maior la re- 
zolvarea problemei transmiterii energici electrice la distanțe 
mari. El a arătat că soluţia cea mai ușoară și mai comodă 
este transmiterea energiei electrice prin mijlocirea curenților 
intenși de înaltă frecvenţă, Într-o bă lucrare a arătat avan- 
tajele transmiterii energiei electrice la distanţă cu ajutorul 
transformatorului de rezonanţă. 

În perioada a doua, care începe cu numirea sa ca pro- 
fesor la Cluj, Maior s-a ocupat exclusiv de chestiuni de fi- 
zică teoretică, şi anume de gravitație, termodinamica radia- 
țiilor şi cea statistică. Astfel, unele din lucrările sale tratează 
relația dintre gravitație, emisiunea căldurii și undele elec- 
trice, ajungînd la relaţii noi. A arătat fenomene noi şi în le- 
gătură cu așa-numita „expansiune a universului“. În teoria 
cuantelor a introdus o nouă funcţie, pe care a numit-o 
„Cvasientropică“, prin analogie cu noţiunea de entropie din 
termodinamică. La fel, a arătat că anumite fenomene din 
interiorul nucleului atomic pot fi explicate în baza mecanicii 
neeuclidiene, considerînd interiorul nucleului drept un spaţiu 
hiperbolic. | 

Ca profesor la Cluj a ţinut cursuri de fizică teoretică, 
fiind primul profesor de fizică teoretică din România. Apli- 
cînd sistemul german, ţinea cursuri ciclice de doi ani cu stu- 
denţii anului doi și trei, predind alternativ acustica şi optica 
sau electricitatea și magnetismul. Aceste cursuri au apărut 
ltografiate în mai multe ediţii. 

Avînd un temperament dinamic, care nu cunoştea obsta- 
cole, a reușit să organizeze cu pricepere un laborator de 
electricitate bine înzestrat, și mai cu seamă o bibliotecă de 
fizică teoretică foarte bogată. Ca profesor era iubit din cauza 
personalităţii sale simpatice, a firii sale comunicative şi a 
bunăvoinţei sale față de studenți. Savant de cultură enciclo- 
pedică, Maior a fost apreciat de colaboratorii săi pentru ve- 
derile sale largi și pentru ajutorul de care s-au bucurat din 
partea, lui. Opt din ei au ajuns profesori universitari la Cluj, 
Bucureşti, laşi şi Timişoara. 

Doi dascăli ardeleni : 
A. CIORTEA și T. L. BLAGA 


Pînă la unirea sa cu România, în 1918, Transilvania nu 
avea școli româneşti cu caracter universitar. 

Școlile româneşti de la Blaj, Braşov, Năsăud şi Beiuș 
aveau caracter de licee clasice, iar cea de la Brad de gim- 
naziu. Pînă în 1867, cînd Transilvania a trecut sub adminis- 
trație maghiară, manualele de fizică întrebuințate în aceste 
şcoli erau, de obicei, germane. Dar după aceea, mai ales după 
legea învățămîntului emisă de guvernul maghiar în 1833, 
lege care interzicea folosirea altor manuale decîr cele apro- 
bate de Ministerul Învățămîntului din Budapesta, problema 
manualelor școlare pentru școlile româneşti s-a pus în mod 
stringent. Cîtva timp s-a tolerat încă folosirea unor manuale 
germane sau românești, ca Elemente de fizică ale lui P. Poni, 
profesor la laşi, dar mai tîrziu aceste manuale au fost in- 
terzise. 

Un prim pas pentru rezolvarea problemei manualelor s-a 
făcut din hărnicia unor profesori din Blaj, ca Alexandru M. 
Micu, care, începînd din 1866, a scos Elemente de fizică pen- 
tru şcolile populare, şi Elie Chirilă, autorul manualului de 
Fizică pentru şcolile populare, ambele cunoscind mai multe 
ediţii. 

Pentru licee problema era mai dificilă, din cauza lhpsei 
unor profesori capabili să poată elabora manualele necesar:. 
Din acest motiv, doi profesori blăjeni, Josif Hossu și Emilin 
Viciu, au tradus din ungureşte cartea fostului lor profesor 
de la Universitatea din Cluj A. Abr., Manual de fizică, și 
au tipărit-o la Blaj, în 1891. Acest manual a fost uuilizat în 
scolile românești din Transilvania pînă în 1911, cînd doi 
profesori tineri de la Braşov au avut curajul să scrie un ma- 
nual în două volume, corespunzător progresului fizicii de 
atunci. Aceştia au fost Ciortea și Blaga. 


Aurel Ciortea (1872—1929), fiu de preot ortodox, s-a 
născut la Cojocna (lingă Cluj). A urmat școala primară, apoi 
liceul, mai întîi la Cluj, la Liceul maghiar al piariștilor, apoi 
la cel săsesc din Bistriţa, însușindu-și astfel limbile celor 
două naţionalităţi conlocuitoare din Transilvania. În 1891 s-a 

înscris la Facultatea de științe a Universităţii din Cluj, 
secţia fizico-matematici. Luîndu-și în 1896 diploma de pro- 
fesor secundar, funcționează din acel an pînă în 1920 ca 
profesor de matematică şi fizică mai întîi la Școala reală 
inferioară din Brașov, apoi, din 1901, la Liceul ortodox An- 
drei Şaguna. În vara anului 1900 a lucrat în laboratoarele 
Universităţii din Berlin şi a vizitat Expoziţia universală de 
la Paris, pe cheltuiala Eforiei școlilor din Brașov. 

Ciortea a fost un dascăl excelent. Despre această cali- 
tate a sa, unul din numeroșii săi elevi, profesorul Valeriu L. 
Bologa, de la Institutul, medico-farmaceutic din Cluj, se ex- 
primă cu mult respect şi admiraţie : „Cu darul său admirabil 
de a nc face să înțelegem şi cele mai grele probleme ale ştiin- 
ţelor, cu mintea sa clară și vorba sa plastică, Aurel Ciortea 
a Știut să dezvolte în noi priceperea și interesul pentru o 
parte, pînă de curînd prea puţin cultivată la noi, a cunoş- 
tinţelor omenești. Acest pedagog învăţat a îndrăznit -— cred 
de întîia dată la un liceu din fosta Ungarie — să introducă 
în învățămîntul secundar studiul matematicilor superioare 
şi lucrări practice de fizică. Îmi aduc aminte de întîia lecţie 
în clasa a șaptea, cînd el, profesor de clasă, ne-a comunicat 
că vrea să înceapă cu noi această experienţă. În cîteva cu- 
vinte lapidare a apelat la ambiția noastră, ca să nu-l facem 
de ruşine. Din cea dintii clipă ne-a avîntat în viltoarea en- 
tuziasmului și a optimismului său. A pus în vibraţie o coardă 
nebănuită a sufletului nostru : ambiția și mîndria ca prin noi 
să se dovedească de ce sînt capabili tinerii români ardeleni. 
N-am regretat încercarea făcută : au fost doi ani de muncă 
plină de satisfacţie, și uimirea comisarului statului maghiar 
la bacalaureat după ce prima serie de experiențe a izbutit 
strălucit, a căpătat în ochii noștri aspectul unei mari învin- 
geri naţionale. Din acești elevi ai lui Aurel Ciortea şi ai prie- 
tenului şi colaboratorului său 'Tit Liviu Blaga a ieşit un pro- 
cent deosebit de mare de ingineri, medici, naturaliști ȘI ECo- 
NOMIȘTI, procent de tot neobișnuit la noi. În îndrumarea 
unor serii de tineri intelectuali români spre ştiinţele pozitive 
și cariere productive, serii care în bună parte i-au dat Ar- 
dealului liber şi unit cu Țara veche cadrele de specialişti, 
vedem noi rolul — nu mă sfiesc să zic istoric — de inovator 
al lui Aurel Ciortea“. 


62 


Aurel Ciortea 


Între 1914 şi 1918 a luat parte la războiul mondial, des- 
criind ulterior cu multă vervă evenimentele la care a par- 
ticipat. După sfîrșitul războiului, în 1919, se întoarce la 
Braşov, unde este ales președinte al Cercului didactic din 
acel oraș. În această calitate a jucat un rol important la 
înfiinţarea Universităţii libere de acolo, care a dat rezultate 
frumoase. 

În 1920 a primit postul de profesor la Academia Comer- 
cială din Cluj, catedra de matematici financiare, apoi în ul- 
timii ani ai vieţii a funcționat și ca rector al numitei aca- 
demii. Un alt post administrativ pe care l-a avut între 1920 
și 1923 a fost cel de director al învăţămîntului profesional 
din Consiliul Dirigent al Transilvaniei. 

Una din preocupările extraşcolare ale lui Ciortea a fost 
scrierea de manuale școlare, cărți de popularizare, articole, 
ţinerea. de conferinţe publice erc. Realizarea cea mai remar- 
cabilă în aceste domenii au fost manualele de fizică, elabo- 

rate împreună cu T. L. Blaga. După ce în 1910 cei doi cola- 
boratori au scos Fizica pentru şcoalele poporale, în 1911 au 
tipărit deja un Curs de fizică experimentală, volumul 'I, că- 
ruia în 1913 i-a urmat volumul II. Despre această carte lă- 
săm să vorbească colegul său de la Unrwversitatea din Cluj, 
A. Maior: „Regret că, personal — scrie Maior — nu am 
avut fericirea de a-i fi fost elev. Am răsfoit însă cu mare 
plăcere această carte. Și abia atunci mi-am dat seama de en- 
tuziasmul unei întregi serii de tineri din Ardeal, mai tirziu 
şi din Vechiul Regat, care au avut norocul să se adape la 
acest izvor clar al ştiinţei... Această carte s-a epuizat repede 
în întiia ediţie. Am avut fericirea să-l văd lucrînd cu entu- 
ziasm la a doua ediţie. Această nouă ediţie satisface întru 
toate pretențiile acelora care vreau să se ridice la un orizont 
mai vast al ştiinţei de azi... Elevului i se dă în mină o carte 
care îl conduce, cu siguranța pedagogului iscusit şi încercat, 
de la primele noţiuni pînă în largul fizicii moderne, iar in- 
telectualului care vrea să se inițieze — nu în mod 'superfi- 
cial — nu-i pot recomanda altă carte bună de fizică decît 
manualul lui Ciortea“. În intervalul dintre cele două ediţii, 
murind Blaga, ediția a doua tipărită în 1924 este opera lui 
Ciortea, cu contribuţia în parte a profesorului de mineralogie 
din Cluj, Victor Stanciu. 

Ciortea a fost și un talentat popularizator al ştiinţelor. 
Prin lucrarea sa Din viața stelelor (1901) a ştiut să stîr- 
nească interes şi dragoste pentru astronomie, iar prin Cu- 
renţii şi razele electrice, din același an, a atras atenţia asupra 
celor mai noi fenomene electrice de atunci. De asemenea a 
expus cu multă pricepere pentru marele public cititor, în 
Introducere la principiul relativității (1924), teoria revolu- 
ționară a lui Einstein. Numeroase articole de popularizare 
a publicat în „Gazeta Transilvaniei“ etc. 

Ca profesor de matematici Ciortea s-a îngrijit ca elevii 
săi să aibă la dispoziţie nu numai o Aritmetică tipărită de el 
în 1903, ci și o Matematică financiară, pe care a publicat-o 
în 1906. 


Tit Liviu Blaga (1881—1916), fratele poetului Lucian 
Blaga, s-a născut la Lancrăm (judeşul Sibiu). Clasele Sa 
rioare le-a urmat la gimnaziul săsesc din Sebeș (Alba), i 
cele superioare la lic:ul românesc din Brașov. După ce a 

trecut examenul de maturitate, s-a înscris la Facultatea de 
științe a Universităţii cin Bucureşti, dar după un an şi-a 
continuat studiile de matematică şi fizică la Facultatea de 
filozofie a Universităţii din Budapesta, cu rezultate strălu- 
cite. Ca și Ciortea, a făcut studii de specialitate la Univer- 
starea din Berlin. În 1905 a fost numit profesor de mate- 
matică şi fizică la Liceul Andrei Şaguna din Braşov, unde 
a funcționat pînă la sfîrșitul vieţii. A murit în plină activi- 
tote în timpul primului război mondial, şi a fost înmormîntat 
la Orăştie. 

Blaga s-a distins aitt ca educator, cit şi ca autor de cărți 
didactice și popularizator al științelor. Mai întii a tipărit 
Fizica pentru școlile secundare, apărută în 1908, apoi a cola- 
borat cu Ciortea atît la Fizica și chimia pentru şcolile pu- 
porale, apărută în același an, cît mai cu seamă la menţio- 
natul Curs de Jizică experimentală, din 1911 și 1913. Aportul 
lui Blaga la această carte a constat în redactarea capitolelor 
de căldură, magnetism şi a unei părți din optic: 

Moartea prematură a dus în mormînt atitea speranţe le- 
gate de acest tînăr talentat și strguincios. 


Doi elevi ai lui Miculescu : 
I. G. POPESCU şi A. IONESCU 


Nici unul din vechii profesori de fizică nu a pregăut 
atiția elevi ca Miculescu. Neputindu-i prezenta pe toţi, 
amintim pe cei mai valoroşi: Î. G. Popescu și A. Ionescu. 


loan G. Popescu (1895—1958) s-a născut la Slatina, unde 
a urmat şcoala primară. Studiile liceale le-a făcut la Piteşti, 
luîndu-și bacalaureatul în 1913. În acelaşi an s-a înscris ca 
student la Facultatea de ştiinţe din Bucureşti, secția fizico- 
chimice, obţinînd în 1918 licenţa în ştiinţele fizice. În anul 
următor cste numit asistent la laboratorul de fizică molecu- 
lară, acustică şi optică al Universităţii din București. În 1921 
pleacă la Paris pentru studii de doctorat, unde lucrează în 

laboratorul de cercetări al prof. G. Lippmann, iar după 
moartea acestuia în al lui A. Cotton, trecîndu-și doctoratul 
în 1924. 

Întorcîndu-se în ţară, în anul următor este avansat şef de 
lucrări, iar în 1934 profesor. În 1940 este încadrat la Fa- 
cultatea de ştiinţe din Bucureşti. În anul următor se trans- 
feră la catedra de fizică experimentală de la Facultatea de 
farmacie din București. În 1943 este numit prodecan, tar în 
1946 decan al Facultăţii de farmacie, funcţie pe care a ocu- 
pat-o pînă în 1956. 

Lucrarea principală a lui Popescu este teza sa de doc- 
torat Asupra proprietăţilor capilare şi fotoelectrice ale mercu- 
rului, căreia prof. acad. O. D. Hvolson de la Universitatea 
din Leningrad îi consacră în tratatul său de fizică cîteva pa- 
gini elogioase. În afară de aceasta, în cele 43 de lucrări origi- 
nale ale sale s-a ocupat de probleme de fizică moleculară, 
spectroscopie, fizica globului, seismologie și polarografie. 

Pentru studenții de la științe și farmacie a elaborat în 
1929 cursul de Fizică generală, în 1935 cel de Fizică cosmică, 
iar în 1941 cel de Fizică farmaceutică. La acestea se mai ada- 
ugă Lucrări practice de fizică farmaceutică, 

Popescu a fost şi un bun popularizator al ştiinţei, publi- 
cînd o serie de lucrări, ca: Problema nucleelor atomice 
(1933), Universul fizicii moderne (1935), Lumea electroni- 
lor (1943), Energia nucleară (1951), Despre atomi (1951), 
precum și diverse articole în ziare. 

În ultimii ani ai vieţii a studiat probleme de igienă pro- 
fesională, ca problema saturnismului uman, intoxicația cu 
plumb etc. 

Ca decan al Facultăţii de farmacie, timp de zece ant s-a 
ocupat cu organizarea Facultăţii de farmacie din București, 
al cărei local a fost distrus în urma bombardamentului din 
1944. Datorită în mare parte eforturilor lui, activitatea di- 
dactică și științifică a facultăţii a înregistrat progrese și re- 
zultate apreciate. | 

Profesorul I. G. Popescu și-a închinat întreaga sa viaţă 
studiului, științei, muncii de laborator și activităţii didactice. 
Și-a iubit studenţii cu căldura dragostei părintești, îndem- 
nîndu-i cu blîndeţea și răbdarea unui adevărat dascăl. În 
întreaga sa activitate didactică-ştiințifică a înţeles și a sub- 

liniat rolul practicii ca punct de plecare şi ca scop final al 
ştiinţei. Astfel, el a reuşit să aplice în mod just fizica la 
nevoile farmaciei, făcînd din aceasta un instrument preţios 
etil în munca de analiză şi control al medicamen- 
tului. | 


Aurel Ionescu (1902-—1954) s-a născut la Iaşi, unde şi-a 
făcur studiile liceale. Înscris la Facultatea de ştiinţe din 
București, îşi ia licenţa în fizico-chimice cu specialitatea fi- 
zică în 1924. În anul următor este numit asistent la catedra 
de fizică moleculară, acustică și optică a Universităţii din 
Capitală. În 1931, primind un concediu de studii, pleacă la 
Paris şi intră ca elev al Școlii normale superioare, unde în 
1934 obţine utlul de doctor în ştiinţe fizice cu teza: Spec- 
trul de absorbție al bioxidului de sulf şi al sulfurii de carbon 
în ultraviolet, pe care a pregătit-o în laboratorul de chimie 
fizică de sub conducerea profesorului Jean Perrin şi în la- 


boratorul de fizică de la Școala normală superioară, sub con- 
ducerea lui E. Bloch. 


Întors în ţară în 1935, este avansat la gradul de şef de 
lucrări şi în 1939 trece la laboratorul de chimie fizică, unde 
în 1940 devine conferenţiar de chimie fizică la Universitatea 
din Bucureşti. În 1943 obține prin concurs postul de profe- 
sor de chimie fizică de la Universitatea din Cluj, temporar 
strămutat la Timișoara, de unde în 1949 se transferă la ca- 
tedra de optică şi electricitate de la aceeaşi universitate. În- 
fiinţindu-se în același an Institutul de fizică din Bucureşti, 
A. Ionescu este numit colaboratorul acestui institut și şef al 
colectivului de fizică din Cluj. 

Aurel Ionescu s-a remarcat ca un bun organizator. Acad. 
Horia Hulubei îi apreciază această activitate în mod elo- 
gios, scriind : „Ca șef al secției de fizică din Cluj a reuşit să 
organizeze un centru de cercetări de fizică care face cinste 
Academiei și țării noastre. Este unul din cei care a înţeles 
cel mai bine îmbinarea teoriei cu practica, promovînd la Cluj 
un ansamblu de lucrări teoretice de mare valoare, menit să 
sprijine cercetări practice de importanţă esenţială pentru eco- 
nomia ţării, cum ar fi aceea privind cracarea electrică a me- 
tanului, unde el și colaboratorii săi au obţinut rezultate im- 


portante pentru practică şi pentru știință. 

Auvel Ionescu 


Experimentator desăvirşit şi de mare talent, nu s-a dat 
în lături din faţa nici unei greutăţi, asigurîndu-și aparatura şi 
dispozitivele necesare cercetărilor sale Şi nevoilor didactice, 
prin imaginarea și construirea lor în ţară... 

Pentru studenţii săi a scris : 

Lucrări practice de fizică generală, Bucureşti, 1930 ; Ele- 
mente de fotometrie şi optică geometrică, București, 1930; 
Curs de, chimie fizică, Cluj, 1947; Structura materiei, 
Cluj, 1947. 

Domeniul în care și-a dezvoltat activitatea. științifică a 
fost în primul rînd spectroscopia. A început cu studierea 
structurii benzilor bioxidului de sult. Analizele sale spectro- 
scopice constituie prima analiză completă a unui spectru de 
moleculă poliatomică tip cu trei momente principale de iner- 
ție. Acestora le-au urmat analizele structurii benzilor de 
trioxid de sulf, din care a dedus momentele de inerție ale 
moleculelor liniare simetrice şi a discutat ordinea termenilor 

şi tranziţiilor posibile. La fel a cercetat spectrul de absorţie 
al cianogenului în ultraviolet și benzile bioxidului de azot, 
aplicînd teoria sfîrlezei simetrice la moleculele poliatomice. 
În continuare s-a ocupat cu evoluţia spectrului de absorbţie 
al benzenului sub acţiunea căldurii, identificînd multe frec- 
vene de vibrații ale moleculelor și stabilind legătura dintre 
spectrul de absorbţie și spectrul de emisiune Tesla. 

Prof. A. lonescu avea un talent deosebit pentru construc- 
ţia de aparate de fizică. Mînuia cu multă îndemînare strun- 
gul, iar aparatele electrice pe care le construia concurau cu 
ale celui mai bun electronist. Această îndeletnicire a înce- 
put-o încă în laboratorul catedrei de acustică și optică din 
Bucureşti şi a continuat-o la Paris, unde cu mijloace proprii 
a construit un spectrometru de precizie ce se află la Facul- 
tatea de fizică a Universităţii Babeş-Bolyai din Cluj. Un alt 
spectrometru de mare precizie, construit după întoarcerea 
în şară, și pe care l-a folosit la studiul structurii benzilor mo- 
leculelor grele, se găsește la Laboratorul de fizică din Bucu- 
rEȘTI. 

În ulumii ani ai vieţii a construit la Cluj un emiţător de 
ultrasunete, cu care a studiat hidroliza esterului acetic, apoi 
dielectrometre pentru studierea variaţiei puterii inductive 
specifice a unor amestecuri binare. A construit un defectoscop 
ultrasonor şi a pus la punct aparate de defectoscopie cu raze 
Rontgen. 

În sfîrșit, amintim preocupările sale privitoare la chimi- 
zarca gazului metan în vederea obţinerii acetilenei. Experi- 
enţele de laborator cu o instalaţie de descărcare în arc elec- 
tric, în care metanul atingea temperaturi foarte înalte, au 
dus la transformarea acestuia, cu un randament apreciabil, 
în acetilenă. În 1952 problema a trecut în stadiu pilot. La 
realizarea staţiunii semiindustriale de la Rișnov, Ionescu nu 
a mai putut participa din cauza bolii care i-a stins viaţa în 
toamna anului 1954. Astăzi procedeul este aplicat curent în 
industria noastră chimică. 

Munca de profesor și om de ştiinţă a lui Aurel lonescu 
a fost recompensată prin diferite decoraţii și acordarea Pre- 
miului de stat clasa Î în 1953. Acad. H. Hulubei are urmă- 
toarea apreciere despre A. lonescu : „Un mare animator, un 
conducător și organizator excepţional, Aurel Ionescu a jucat 
un rol de frunte în promovarea fizicii la noi“ 

Yeoreticeni : 


I. I. PLĂCINŢEANU şi AL. PROCA 


Către sfirșitul secolului al XIX-lea, în urma progresului 
ei rapid, datorit atit descoperirilor experimentale, Cît și N0I- 
lor teorii asupra căldurii, electricităţii și magnetismului, fi- 
zica a suferit o transformare radicală nu numai de conţinut, 
ci şi de formă, diferenţiindu-se în două : în fizica experimen- 

tală și fizica teoretică. Unul şi acelaşi fizician nu era 1ot- 
deauna în situaţia de a putea face î în acelaşi timp cercetări 
experimentale şi teoretice, de a fi și în laborator şi în biblio- 
tecă sau în cabinet. La Helmholtz, Clausius, Maxwell, 
Boltzman Şi Hertz se mai îmbină calităţile de experimentator 
ȘI teoretician, dar în timp ce ROntgen, SOŢII Curie, pP. Weiss, 
Jean Perrin și alți rămîn mai mult savanţi de laborator, 
Gibbs, Lorentz ș. a. devin aproape exclusiv teoreticieni. 

În secolul nostru scindarea se desăvirşeşte. Se ivesc marii 
teoreticieni — Planck, Einstein, Bohr, de Broglie, Schr6- 
dinger, Heisemberg ș.a. Numai întimplător. întîlnim câte un 
Fermi, care să înceapă ca teoretician şi apoi să devină expe- 
rimentator, sau invers. 

În literatura ştiinţifică apar tratate de fizică, manuale, 
monografii, iar mai tîrziu chiar reviste cu caracter fie ex- 
perimental, fie teoretic. Chiar catedrele de fizică se scindează 
în catedre de fizică experimentală şi de fizică teoretică, sau 
se înființează conferinţe şi catedre noi cu astfel de denumiri. 
În curînd se ivesc chiar institute de cercetări cu caracter de 
fizică experimentală, teoretică, aplicată etc. 

Procesul menţionat mai sus se observa şi în ţara noastră. 
Un început timid în această privință a fost înfiinţarea la 
Universitatea din Cluj a unui „institut“, adică a unei cate- 
dre de fizică teoretică și aplicată, sub conducerea profeso- 
rului A. Maior. Iniţiativa de la Cluj a fost imitată de cele 
două universităţi surori din Iași și București, unde au luat 
fiinţă, pe lîngă catedrele vechi cu caracter experimental, con- 
ferinţe și catedre de fizică teoretică. În acest climat favorabil 
s-au putut forma și la noi cîţiva teoreticieni remarcabili. 
Dintre aceștia ne putem mîndri cu tot dreptul cu Plăcințeanu 
şi Proca. 

Ioan I]. Plăcințeanu (1893—1960), fiu de medic veteri- 
nar, s-a născut la Dorohoi, la 15 februarie 1893. Învață la 
iul Codreanu din Birlad, apoi la Liceul naţional din lași, 
trecînd în 1911 „examentul de capacitate“ ca primul î în serie. 
Înscriindu- se la Universitatea din laşi, îș ia în 1914 licenta 
în matematici cu menţiunea „foarte bine“. Participă la răz- 
boiul mondial ca sublocotenent. În 1918 este demobilizat ȘI 
numit profesor suplinitor la Şcoala comercială din Iași și 
asistent la Observatorul astronomic. Dînd în 1919 examenul 
de capacitate pentru învățămîntul secundar, funcționează la 
Școala normală din laşi, de unde trece la Liceul internat și 
la Liceul naţional, lucrînd în același timp ca asistent la la- 
boratorul de mecanică al Universităţii din lași. 

În 1921 pleacă, fără bursă, la Berlin, unde studiază la 
universitate matematicile, fizica teoretică şi experimentală, 
scultind cursurile celebrilor profesori Max Planck, Albert 
Einstein, Max von Laue, Bieberbach, von Mises, Caratheo- 
dory ș.a. și lucrează în laboratoarele protesorilor Blasius, 
Wehnelt, Pringsbeim și Nernst. De aici trece la Goitingen, 
unde are ca profesori pe Max Born, Werner Heisenberg, 
R. Courant, Ambronn, I. Franck și W. Pohl. Aici își trece, 
în 1926, sub conducerea lui W. Heisenberg, doctoratul în fi- 
lozofie, avînd ca specialităţi fizica teoretică și experimentală, 
analiza matematică și astronomia. Teza pe care a susţinut-o 
poartă titlul: Asupra interacțiunii dintre radiaţie şi atomii 
cvadrupolari. 

Problema interacțiunii dintre radiaţii şi atomi a fost cer- 
cetată mai înainte de M. Born și P. Jordan, prin ipoteze 
generale, cu ajutorul unor considerații de corespondenţă. Ei 
admiteau ca model atomic un sistem multiperiodic nedege- 
nerat și presupuneau că momentul magnetic al sistemului este 
un dipol. 

Plăcințeanu generalizează problema, luînd ca model ato- 
mic un cvadrupol ȘI studiază interacțiunea lui cu radiațiile, 
atit clasic cît și cuantic. „Noi stabilim în acest caz —- scrie 
e] — prin calcule clasice formule pentru schimbarea energiei 
şi interacțiunile în cazul absorbției şi emisier. Aceste relaţii se 
vor întrebuința apoi la stabilirea conform principiului cores- 
pondenţei a unor expresii pentru probabilitățile spontane și 
forţate ale salturilor. Ca încheiere, rezultatele vor fi supuse 
unor verificări că ele redau legea lui Planck a distribuției 

I. Plăcințeanu 


energiei în spectrul normal și permit să tragem unele conse- 
cințe ce nu par a fi fără interes“. El adaugă că deşi Born și 
Jordan au dezvoltat matematicește mecanica cuantică, iar 
Born, Fleisenberg şi Jordan au extins-o asupra modelului 
atomic, totuși „fiindcă nu există pînă acum o teorie a radia- 
ţiei, după această metodă, în această lucrare ne-am mărginit 
la metoda schițată mai sus. Firește că rezultatele aflate de 
no1 trebuie să consune cu cele cerute de mecanica cuantică“. 

Plăcințeanu aplică deci 1) Metoda clasică la : 1) cîmpul 
electric constant ; 2) cîmpul variabil ; 3) energia absorbită ; 
4) schimbarea variabilelor de acţiune ; 5) procesele adiaba- 
tice ; 6) emisia spontană ; [l) Metoda cuantică la : 7) pro- 
babilitățile de trecere (Ubergang) ; 8) corespondenţa dintre 
mărimile de stare clasice și cuantice ; III) Verzficarea rezul- 
tatelor : 9) echilibrul radiaţiilor ; 10) deviația unei raze cva- 
drupolare într-un cîmp electric ; 11) analogie cu formula 

dispersia ; ; 12) aprecierea unei radiaţii cvadrupolare, pe care 
o găsește neglijabilă. 

Se poate vedea de aici bogăţia de idei şi tratarea ele- 
gantă a problemelor de fizică teoretică. Aceste calităţi se re- 
flectă în toate lucrările sale ulterioare. 

Revenit în ţară, Plăcințeanu urcă repede treptele supe- 
rioare ale învățămîntului universitar, fiind numit în 1926 
conferențiar de fizică teoretică, iar în 1938 profesor titular 
de mecanică teoretică la Universitatea din lași. În 1939 e 
numit director al Observatorului astronomic și director al 
Institutului de matematici aplicate. Între 1940 şi 1941 a tost 
decan al Facultăţii de științe din lași. 

Pe teren didactic activitatea prof. Plăcințeanu a fost bo- 
gată și rodnică. Ca profesor de fizică teoretică a ţinut cursuri 
despre diferitele capitole ale acestei discipline. 

Ca profesor de mecanică a căutat să-i lărgească domeniul 
ţinind cursuri de mecanică analitică, pentru a ajuta atit pe 
studenţii de la matematică și fizică cît şi pe cei de la poli- 
tehnică. 

Una din preocupările lui Plăcințeanu a fost publicarea 
de lucrări didactice, ca : Electromagnetismul, Calculul vec- 
tovial și tensorial, precum și marele său tratat de Mecanică 
raţională. 

Activitatea ştiinţifică a lui Plăcințeanu a fost bogată, va- 
loroasă şi multilaterală. Astlel, în mecanică a adus contri- 
buţii importante în dinamica corpurilor de masă variabilă, 
stabilind ecuaţiile de mișcare a sistemelor formate de trei 
corpuri. În mecanica cuantică și ondulatorie a introdus ten- 
sorul ondulatoriu al lui Eddington, cu ajutorul căruia a dedus 
ecuațiile lui Maxwell. Deja în 1933, deci î înaintea lui Gamov, 
prevede existența protonilor negativi, și înaintea lui L. de 
Broglic emite o ipoteză asupra fotonilor, serie ecuaţia ondu- 
latorie a unui corp de masă variabilă şi stabileşte ecuaa 
lui Dirac pentru o particulă de masă variabilă. De asemenea 
studiază proprietăţile fotonului electronic, funcţia de undă 
a fotonului, durata de formare a unui clectroi, proprietăţile 
luminii electronice. 

În fizica moleculară, ocupindu-se cu relaţia dintre căl- 
dura de vaporizare şi tensiunea superficială a unui lichid, a 
înlocuit formula veche a lui Ostwald cu una mai corespun- 
zătoare. În alte lucrări studiază vibrația proprie a gazelor 

ionizate. În fine, mai amintim că are lucrări importante în 
mecanica statistică, mecanica aplicată, termodinamică, elec- 
trodinamică, astronomie, optică ondulatorie, geodezie, filo- 
zofia științei, precum și articole de popularizare a șiinței, 
publicate în „Revista Adamachi“, „Viaţa Românească“ etc. 

Nu putem încheia aceste rînduri consacrate strălucitului 
savant şi profesor moldovean fără a menţiona! scăderile pe 
care le- a avut ca politician. Studiind la Berlin, într-o peri- 
oadă î în care naționalismul și spiritul de revanșă germană 
era în ascensiune, Plăcințeanu s-a lăsat influenţat ulterior de 
lozincile demagogice ale hitlerismului, sprijinind această miș- 
care la noi în ţară. 


Alexandru Proca (1897—1955) s-a născut la București, 
ca fiu al unui inginer constructor. Tatăl său Alexandru Proca 
a fost unul din constructorii Gării de sud din Ploieşti. Tînă- 
rul Alexandru a urmat secţia reală a Liceului Lazăr. În 1915 
s-a înscris la Facultatea de științe a Universităţii din Bucu- 
rești. În timpul primului război mondial, după ce a absolvit 
Școala de ofițeri de geniu, a fost trimis în 1917 pe front, 
unde a participat la lupte. 

În 1918 a urmat cursurile Şcolii de poduri şi şosele din 
Bucureşti, care i-a făcut posibilă o călătorie de studii în 
S.U.A. Reîntors în țară, își ia în 1923 diploma de inginer 
electromecanic, ca şef de promoţie, la acecaşi şcoală, trans- 
formată în 1920 în Școala politehnică. Prof. univ. Șt. G. 
Andonie, care a urmat Politehnica în același timp cu Proca, 
îl descrie cu multă simpatie : „În amintirea colegilor de serie 
de liceu și de Şcoală politehnică din Bucureşti, Proca se des- 
prinde ca idealul în care s-ar putea înfăpșa un coleg. Nu 
putea să supere pe nimeni, niciodată. Era înțelegător şi gata 
să dea un ajutor sau o lămurire. Și cît de mult îşi iubea patria 
şi poporul. Cît și acea duioasă lucrare Scrisoare către tineri 
care constituie o adevărată pagină de antologie. Era sclipitor 
ca inteligență. Prin pregătire şi preocupări era totdeauna cu 
mult înaintea seriei sale. Era extrem de ordonat și muncitor. 
Avea o vedere de ansamblu şi o intuiție a fenomenelor cu 
totul speciale. Şi era de o modestie rară, naturală, neafec- 
tată“. 

În 1923 Proca intră ca inginer la societatea „Electra“ 
fund în același timp asistent al profesorului N. Vasilescu 

Al. Proca 


Karpen la Politehnică. Ca inginer a publicat în 1924 un vo- 
lum despre Întrebuințarea electricităţii în industria de petrol, 
în care preconizează electrificarea industriei petrolului. Ca 
asistent redactează împreună cu matematicianul Ernest Aba- 
son (1897—1942) „Buletinul de matematică pură și aplicată“, 
care mai tîrziu a devenit „Bulletin de mathematiques et de 
physique pures et appliquses de Ecole politechnique de Bu- 
carest“. 

Societatea „Electra“ din Cimpina, unde funcţiona ca in- 
giner, îl trimite în 1924 la Paris pentru studii de specializare. 
Aici se înscrie la Facultatea de științe de la Sorbona, unde 
audiază cursurile lui Paul Langevin, Jean Perrin, Marcel 
Brillouin şi ale Mariei Curie. Luîndu-și licenţa în fizică în 
mod strălucit, trece la Institutul de radiu condus de Marie 
Curie, care are cuvinte elogioase pentru el. 


În 1930 Proca trece la Institutul H. Poincare. Aici, la 
început lucrează cu Leon și Marcel Brillouin, precuim și cu 
Louis de Broglie. Apoi își trece la Sorbona, în 1933, în faţa 
comisiei alcătuite din Jean Perrin, Louis de Broglie şi P.A.M. 
Dirac teza de doctorat în fizică Despre teoria relativistă a 
electronului lui Dirac într-un cîmp nul. Ea începe cu o dis- 
cuție asupra teoriei electronului a lui Dirac, căutînd posibi- 
litatea de a-i da o formă consecvent relativistă, trecînd la 
o simetrie relativistă prin introducerea timpului propriu. Stu- 
diind apoi integralele prime ale mișcării libere a electronului, 
arată că se pot obţine integrale simple noi şi insistă asupra 
operatorilor „ternari“. Apoi dă o interpretare fizică atit 
acestor operatori, cît şi operatorilor lui Dirac și examinează 
forma generalizată a relaţiei lui Gordon. În fine, tratează 
complet electronul unei unde plane și pachetul de unde. Aici 
a introdus pentru prima dată în mecanica relativistă derivata 
în raport cu timpul propriu. Proca își continuă apoi activi- 
tatea la Institutul „Flenri Poincare“, unde redactează „Re- 
vue d'Acustiquc“ şi nou înființata „Annales de I'Institut 
Henri Poincare“. 

La începutul anului 1935 face o călătorie de studiu în 
Danemarca, unde lucrează la N. Bohr. În 1939, după izbuc- 
nirea celui de-al doilea război mondial, Proca cere şi obţine 
cetățenia franceză. În timpul ocupației germane, Proca spri- 
jină rezistenţa împotriva naziștilor, apoi se refugiază în Por- 
tugalia la Oporto, de unde pleacă în Anglia. La stirșitul 
războiului sc întoarce în Franţa, reluindu-și ocupațiile la 
Institutul Flenri Poincar€. În curînd este numit director știin- 
țific la „Centre national des recherches scientifiques“ și con- 
ducător al seminarului de fizică 1eoretică de la Sorbona, 
funcţii pe care le-a deţinut pînă la sfârșitul vieţii. 

În 1951 a reprezentat Academia de Științe franceză la 
Adunarea generală a Uniunii internaţionale de fizică pură şi 
aplicată de la Copenhaga, iâr în 1954 a fost invitat la To- 
kio, unde a ţinut o serie de conferinţe despre câmpurile m=e- 
zonice. După un an, un cancer la git îl răpune. 

Activitatea ştiinţifică a lui Proca a fost foarte rodnică. 
Lista lucrărilor sale, întocmită de prof. ing. G. St. Andonie, 

cuprinde 49 de lucrări de cercetare şi 6 lucrări didactice. 
Ele au început în timpul cînd era student și se referă în 
mare parte la chestiuni de fizică teoretică. Prima sa lu- 
crare, apărută în „Buletinul Societăţii politehnice din Ro- 
mânia“ (1923), se ocupă cu teoria relativității. Acesteia i-2 
urmat lungul șir de lucrări de mecanică analitică, mecanică 
relativistă, mecanica relativistă a electronului, mecanică spi- 
norială, mecanică statistică, mecanică cuantică, particule ele- 
mentare, fizică nucleară, electronică, radioactivitate, struc- 
tura materiei etc. 

Meritul științific cel mai de seamă al lui Proca este de a 
fi demonstrat teoretic, în același timp cu fizicianul japonez 
Yukava, posibilitatea existenţei mezonilor. Fizicianul ro- 
mân a reușit însă să stabilească și ecuaţiile cîmpului mezonic 
vectorial, reluate apoi de Louis de Broglie, care le-a numit 
„ecuaţiile lui Proca“. Importanţa lor pentru studiul inter- 
acţiilor nucleare s-a constatat abia după moartea autorului. 

În lucrările sale de fizică relativistă şi cuantică a in- 
trodus, în afară de cele patru coordonate ale spaţiului și 
timpului, a cincea coordonată : variabila conjugată a masei. 
Lucrările sale în această direcţie l-au condus la ideea ato- 
mizării acţiunii, a spaţiului-timp, adică la structura granu- 
lară a spaţiului şi timpului, și l-au făcut să atribuie luminii 
atît proprietăţi ondulatorii, cît și structură granulară. 

Aplicînd legile fundamentale ale dinamicii la un punct 
material, Proca a stabilit pentru procesele reversibile o func- 
ție ce are același rol ca și entropia din termodinamică, 
adică o entropie mecanică, care e identică cu acțiunea S$ a 
lui Schrâdinger. De asemenea a arătat că ecuaţia lui Schro- 
dinger nu are caracterul de universalitate, ci este ecuaţia 
unei mișcări particulare. 

În lucrările sale de mecanică ondulatorie a electronilor 
negativi şi pozitivi, pornind de la ecuaţia lui Gordon, a 
stabilit o ecuaţie fundamentală, care dă totdeauna o energie 
pozitivă în locul soluţiilor negative ce interveneau în teoria 
pozitronilor lui Dirac. Aplicînd fotonului rezultatele găsite 
asupra valorilor energiei, momentelor şi sarcinilor particu- 
lelor mobile în vidul lipsit de cîmp, a încadrat teoria luminii 

în mecanica cuantică. Cu această ocazie a introdus un nou 
up de particulă, numit „sarcină pură“, avînd o masă de 
repaus nulă şi o sarcină egală cu cuanta de electricitate. În 
alte lucrări de mecanică relativistă a dat o schiță a unei 
teorii clasice a particulelor libere, a indicat ecuaţii relati- 
viste noi ale particulelor elementare şi a preconizat să se 
țină seama în teoria structurii materiei de transmutarea unei 
particule în alta. 

În electronică, ocupîndu-se cu ecuaţia lui Dirac, arăta 
că funcţia de undă a electronului definită de această ecuaţie 
cuprinde nu 4, ci 16 componente spinoriale. De asemenea, 
a descoperit noi integrale prime ale ecuaţiei lui Dirac. La 
fel, a căutat să explice deosebirea dintre proton Şi electron 
printr-o dependenţă între masa totală şi sarcină şi a dat 
noi interpretări operatorilor lui Dirac din mecanica ondu- 
latorie. 

Într-un memoriu privitor la ecuaţiile lui Maxwell în vid 
a dat soluţii noi, folosind 4 soluţii ce satisfac anumite con- 
diții, permițind să se stabilească o legătură între teoria elec- 
tromagnetică şi cca cuantică a fotonilor. Prof. univ. 
G. Șt. Andonie relevă că, în general, „Proca are meritul 
de a fi introdus în fizică operatori-derivate de ordin frac- 
ţionar“, pe care i-a aplicat cu succes la teoria fotomlor. El 
a arătat că descrierea cîmpului prin potențialul electric nu 
e completă, deoarece există și alte soluţii ale ecuaţiilor lui 
Maxwell-Lorentz care satisfac condiţia de covarianţă re- 
lativistă, 

În fine, menţionăm lucrarea experimentală a lui Proca 
privitor la radioactivitate, în care arată existenţa unor ra- 
diaţii în spectrul magnetic al mezotoriului-2. 

Spiritul multilateral și vast al lui Proca nu s-a limitat 
la fizica teoretică, ci l-a antrenat și spre alte discipline, ca 
teoria cunoașterii, filozofia matematicii şi a fizicii. Această 
latură a personalităţii sale este înfățișată astfel de prof. 
univ. G. Şt. Andonie : „Cît de vaste şi profunde erau ideile 
dezvoltate, totdeauna deschizătoare de drumuri noi şi cât 
de mult te captivau ! La Proca matematica, așa cum a fost 
cazul la toţi marii creatori, nu era decît o formă precisă şi 

concisă, în care fenomenele naturale și chiar problemele de 
gîndire pot fi exprimate calitativ şi cantitativ. Și cunoştea 
toate finețele matematicii pure. Aşa se face că are uneori 
comunicări şi memorii de matematică pură. Așa se explică 
faptul că noţiunii de derivată areolară, introdusă de Dimitrie 
Pompeiu, Proca i-a dat o interpretare în care nu mai este 
. A bf. m e . 
vorba de un procedeu de calcul, ci de înfățișări total noi ale 
acestor noţiuni matematice. Prin moartea lui Alexandru 
Proca a dispărut cel mai de frunte fizico-matematician ro- 
ân din prima jumă lului al lea.“ 
mân din prima jumătate a secolului al XX-lea. / 


Ultimii dispăruţi : 
AL. CIȘMAN şi T. T. VESCAN 


Printre fizicienii dispăruţi în ultimul timp se remarcă 
două personalități de seamă, care au muncit la două ex- 
tremităţi ale ţării noastre — Al. Cișman la Timişoara și 
T. Vescan la Iaşi. 

Eforturile lor au fost însă îndreptate în aceeași direcție : 
spre ridicarea nivelului cercetării științifice în Republica 
Socialistă România. 


Alexandru Cişman (1897—1967), născut la Iaşi, a absol- 
vit Liceul naţional, apoi Facultatea de ştiinţe a Universității 
din Iași, luîndu-și licenţa în 1921. Sub conducerea profeso- 
rului P. Bogdan a trecut doctoratul în fizică cu o teză des- 
pre Viteza sunetului în lichide, în 1924. În același an a plecat 
pentru studii de specializare și cercetări la Universitatea 
din Nancy, unde a lucrat în laboratorul prof. Gutton pînă 
în 1926. În 1930 a făcut studii de specializare şi cercetări 
la Politehnica din Dresda, sub conducerea prof. Barkhausen. 

Cișman a intrat în învățămîntul universitar în 1919 ca 
asistent la laboratorul de fizică al Universităţii din Iaşi, fiind 
avansat, pe rînd, șef de lucrări și conferenţiar de radiotehnică 
la universitate, apoi la Politehnica din Iași. În 1938 a ocupat 

Al. Cisman 


prin concurs catedra de radiotehnică la Politehnica din Iași, 
iar în 1941 pe cea de fizică generală la acecași instituție. În 
1948 a fost transferat la Institutul politehnic din Timişoara, 
ca şef al catedrei de fizică generală. În 1951 a fost numit şef 
al colectivului de cercetări în fizică de la Baza Academici 
R.P.R. din Timişoara, cumulînd din 1962 catedra de elec- 
tricitate a nou înfiinţatei Universităţi din Timişoara. În 1963 
a fost ales membru corespondent al Academiei R.P.R. 

După terminarea tezei de doctorat, în care măsoară prin 
metoda directă de înregistrare oscilografică viteza de propa- 
gare a sunetului în lichide conţinute în tuburi de diferite di- 
mensiuni și materiale, verificînd teoriile moderne, Cișman 
trece la domeniul oscilaţiilor electromagnetice. 

Lucrările din această primă etapă privesc noi modele de 
oscilatoare cu gaze rarcfiate sau cu vapori de mercur, noi 
modele de amplificatoare, siudii de constante diclectrice și 

de momente dipolare, ionizări de gaze, potenţiale disrupuve 
la înaltă frecvenţă etc. 

Fiind transferat la Timişoara, unde fizica era ca și ine- 
_xistentă din punctul de vedere al cercetării ştiinţifice, Cişman 
a organizat un laborator de cercetări magnetice. În această 
ultimă etapă a activităţii sale s-a ocupat aproape exclusiv 
cu probleme legate de mecanismul intern al magnetizării. 
În lucrările sale privitoare la acest subiect, el a stabilit unele 
fapte fundamentale, care se rezumă la următoarele : 

1. Dependenţa dintre amortizarea oscilaţiilor mecanice 
ale unei probe feromagnetice şi starea sa de magnetizare. 
Acest fenomen poartă numele de efect 7magneto-mecanic şi 
a fost regăsit cu patru ani mai tîrziu de K. Misek. 

2. Dependenţa dinire efectul magneto-mecanic şi histe- 
reza de deformare. 

3, Stratificarea spontană, în pături elementare de gro- 
sime caracteristică unui metal, a depunerilor electrolitice sub 
curent constant a unui feromagnetic și inexistența acestei 
stratificări la dia- sau paramagnetice. 

Aceste straturi elementare posedă individualitate pro- 
prie din punct de vedere electrochimic, fiindcă trecerea prin 
dreptul lor, în timpul electrolizei continue, se manifestă prin 
apariţia unor regiuni caracteristice pe curba variaţiei forței 
electromotoare de polarizare în funcţie de timp. 

Pe lingă lucrările de fizică pură, Cișman s-a ocupat şi 
cu chestiuni de fizică aplicată. Astfel, la cererea Combinatu- 
lui metalurgic din Reșița a studiat aspectele fizico-patologice 
ale folosirii ciocanelor cu aer comprimat și înlăturarea lor. 
A inventat o metodă practică de purificare a piroluzitei de 
lacobeni în vederea fabricării elementelor galvanice. De ase- 
menea a inventat o metodă de nichelare prin aliaj de Fe—NI. 

Cişman a fost şi un excelent autor de cărţi didactice. 
Manualul său de Fizică generală, din care au apărut două 
volume, a cunoscut trei ediţii. Ca om a fost de un temps- 


rament vVIoi, prieten sincer şi iubitor al artelor, mai ales al 
MUZICII. 


Teofil 1. Vescan (1913—1963) s-a născut la Bratislava 
(Cehoslovacia), unde tatăl său era funcţionar. În timpul 
primului război mondial familia s-a mutat la Cluj, iar ti- 
nărul Teofil şi-a făcut studiile secundare în acest oraș, la 

Seminarul pedagogic, fiind tot timpul premiantul | pe toată 
şcoala. Studiile universitare le-a urmat la Cluj, Bucureşti şi 
Paris. La Cluj îşi trece licenţa în fizică în 1935, cînd este 
numit preparator la catedra de fizică teoretică și aplicată a 
profesorului Mator. După ce își ia şi diploma de licenţiat 
în matematici, în 1936, şi cea de capacitate de profesor 
secundar, în 1937, pregătește teza de doctorat în fizică te- 
oretică pe care susține în 1939. 

Intrînd, încă la vîrsta de 15 ani, în rîndurile Uniunii 
Tineretului Comunist, T.I. Vescan este primit în Partidul 
Comunist Român în 1938, activînd intens. După izbucnirea 
celui de-a! doilea război mondial, rămînînd în Ardealul de 
Nord, a funcţionat ca profesor la liceul românesc din Cluj, 
dar în curînd, din cauza propagandei antifasciste pe care o 
făcea în rîndurile tineretului, a fost internat, în perioada 
1941.—1942, în lagărul de muncă lorțată de la Breaţeu, 
unde a fost maltratat. În 1943, reuşind să se refugieze în 
România, îşi continuă activitatea comunistă. În 1944 este 
numit conferenţiar la Universitatea Bolyai din Cluj, apoi, 
după . un an, ocupă prin concurs postul de profesor de me- 
canică la aceeași universitate. În 1948 trece la Universita- 
tea Babeş din Cluj. 

În 1950 Vescan este transterat la Universitatea 
Al. 1. Cuza din laşi, unde urganizează catedra de fizică 
teoretică şi de structura materiei. În anul următor, înfiin- 
țindu-se Institutul de fizică şi ştiinţe tehnice al Filialei Aca- 
demiei R.P.R., primeşte conducerea acestui institut, pe care 
de asemenea îl organizează. La fel, depune o activitate in- 
tensă în cadrul comitetului de redacţie al revistei „Studiu 
şi cercetări ştiinţifice“ a Academiei R.P.R. din lași, precum 
și la „Analele ştiinţifice ale Universității Al. I. Cuza“ din 
laşi. 

Pentru activitatea sa politică patriotică în ilegalitate a 
fost decorat cu medalia „Eliberarea de sub jugul fascist“, iar 
cu ocazia centenarului Universităţii din lași a fost distins 
cu „Ordinul Muncii“. 

Activitatea publicistică a lui T. T. Vescan este foarte 
bogată și variată. Mărturie sînt cele aproximativ 370 de 
articole ştiinţifice şi lucrări cu caracter politic, de popula- 
rizare a Ştiinţei, manuale didactice etc. 

T. T, Vescan 


Primul său manual didactic de Introducere elementară în 
Jizică, pentru elevii de liccu, a apărut litografiat în 1942 
la Cluj (ed. II în 1943). A urmat Flmeleti mecbanika (Me- 
canica teoretică) pentru studenţii de la Universitatea Bolyai, 
în 1947. Cel mai important este manualul său de Fizică te- 
oretică, în 2 volume, tipărit la București (1957). 

T. T. Vescan a avut și iniţiativa publicării unei colecţii 
care să trateze despre bazele fizicii moderne, din care au 
apărut trei volume. 

Activitatea științifică a lui T. T. Vescan aparține mai 
mult fizicii teoretice, cu toate să s-a ocupat și cu probleme 
de fizică experimentală. Lucrările sale sînt de natură foarte 
variată. Potrivit sistematizării date de fostul său elev, conf. 
univ. S. Gottlieb, ele se pot grupa astfel: 1. Teoria relati- 
vităşii ; 2. Modele de corpuscule ; 3. Fizică teoretică ; 4. Ra- 
dioactivitate naturală ; 5. Ideologie ; 6. Istoria științelor. 


Domeniul care l-a atras mai mult pe Vescan a fost teoria 
relativităţii, un aspect al căreia l-a abordat deja în teza sa 
de doctorat : Contribuţiuni la teoria cinetică şi relativistă a 
fluidelor, care denotă o gîndire pătrunzătoare şi originală a 
autorului. O temă de predilecție a fost pentru el cosmologia 
relativistă, în care a făcut critica teoriei expansiunii univer- - 
sului. În alte lucrări aplică formalismul teoriei relativităţii 
generale la un cîmp diferit de cel gravific. 

Spre sfîrșitul vieţii sale s-a ocupat de studiul „proprietă- 
ților corpusculelor, particulelor elementare şi mai cu seamă 
de structura lor în modelele spaţiale extinse şi de consecin- 
ţele acestor structuri. 

Lucrările grupate sub denumirea generală de fizică te- 
oretică tratează chestiuni de teoria cinetică a materiei, găsi- 
rea unei legi de refracție astronomică, problema celor două 
corpuri de masă variabilă, studiul fluidelor reale, generali- 
zarea principiului inerției etc. 

EI a fost atras și de chestiunile de fizică experimentală, 
ocupîndu-se mai ales de măsurarea radioactivităţii și studiind 
posibilitățile de exploatare a bogățiilor subsolului României. 

O altă preocupare importantă a lui T. T. Vescan a fost 
răspîndirea ideilor materialiste și interpretarea marxistă a 
ştiinţelor naturii, îndeosebi a fizicii. Astfel dezvolră dialec- 
tica progresului ştiinţelor, apără determinismul ştiinţific îm- 
potriva indeterminismului, interpretează materialist-dialectic 
teoria relativităţii etc. 

În cercetările sale de istoria fizicii a scos în evidenţă con- 
tribuția fizicienilor români la dezvoltarea ştiinţei universale. 

T. I. Vescan nu s-a restrâns numai la cercetări personale, 
ci a știut să strîngă în jurul lui o pleiadă de tineri pe care 
1-a antrenat și condus în munca ştiinţifică. Astfel a condus 
12 doctorate, iar la Iaşi a înjghebat un important colectiv 
pentru continuarea cercetării radioactivităţii din Moldova, 
începută de acad. Șt. Procopiu. 

În legătură cu chestiunile de fizică teoretică, T. T. Ves- 
can a simţit nevoia de a aborda şi probleme de matematică, 
a căror rezolvare a scos în evidenţă însuşirile sale remarca- 
bile de matematician. Aceste însuşiri s-au relevat deja în 
teza sa de licenţă în matematică despre Axiomatica numere- 
lor întregi. Teza a fost distinsă cu premiul „V. Conta“ al 
„Gazetei matematice“, de o comisie în frunte cu P. Sergescu, 

care o apreciază ca „foarte merituoasă“, și despre care se pro- 
nunţă în termenii următori: „Domnul Vescan discută siste- 
mul cunoscut de axiome ale numerelor întregi stabilit de 
Peano şi arată că acest sistem prezintă unele avantaje mai 
ales în ceea ce priveşte inducția recurentă. Sistemul domnu- 
lui Vescan este înrîurit de principiile introduse în fizica mo- 
dernă și reprezintă o actualizare a axiomelor enunțate acum 
cîteva decenii“. 

T. 'T. Vescan a fost un om înzestrat cu o fire delicată; 
totdeauna politicos, îi. plăcea să discute în contradictoriu 
respectînd părerile altora, fără însă a renunţa la convinge- 
rile sale. Moartea l-a răpit prea devreme, în plină activitate 
didactică şi științifică. 


N 


ÎNCHEIERE 


Cei mai mulţi dintre fizicienii a căror viaţă şi activitate 
le-am expus în paginile precedente au lucrat într-o orînduire 
socială potrivnică, cea a burgheziei, în cadrul căreia cu greu 
au izbutit să-și croiască un drum şi să realizeze lucruri te- 
meinice, reuşind numai! datorită energiei și talentului lor per- 
sonal. Fi au muncit izolați unul de altul, ocupîndu-se fie- 
care cu problema care-l interesa, din pasiune sau ambiţie 
științifică, în indiferența aproape totală a conducerii de stat. 
Masele largi populare nu se împărtășeau din descoperirile 
lor. Singurii beneficiari reali erau puţini studenţi care puteau 
pătrunde în acel templu al ştiinţei care se numea Universi- 
tate. 

După instalarea puterii populare, atît învățămîntul cât 
şi cercetarea ştiinţifică au cunoscut o cotitură radicală, luînd 
un avînt considerabil. Prin reforma învățămîntului din 1948, 
universitățile au primit o orientare nuuă, devenind accesi- 
bile tuturor tinerilor capabili și dornici de ştiinţă. În același 
timp vechea Academie Română s-a transformat într-o pu- 
ternică instituţie dispunînd de largi posibilități puse la dis- 
poziţie de stat, Academia Republicii Socialiste România. 
Universitatea, Academia, institutele de specialitate lucrează 
mînă în mînă pentru a forma oameni de ştiinţă şi profesori 
cu valoare etică și ştiinţifică. Dacă în trecut oamenii noștri 
de ştiinţă se întemeiau în lucrările lor pe concepţii diverse, 
în parte idealiste, astăzi baza întregii activități de cercetare 
se sprijină pe concepţia materialismului dialectic. 

În prezent cercetarea ştiinţifică în România se desfă- 
șoară pe o bază largă, la universitățile din Bucureşti, Iaşi, 
Cluj, Timişoara și Craiova, cît şi la celelalte şcoli superioare, 

în cadrul Academiei, cu cele două filiale de la Iași și Cluj şi 
cu bazele sale de cercetări din Timişoara și Tîrgu Mureș, 
precum și în institutele de specialitate. În 1965 a luat ființă 
Consiliul național al cercetării ştiinţifice, for de coordonare 
și îndrumare a cercetării științifice la nivel republican. 

Cercetarea științifică în domeniul fizicii dispune azi de 
aparatura cea mai modernă, începînd cu reactorul nuclear 
din Bucureşti și continuînd cu instalația de rezonanță elec- 
tronică de spin și de rezonanţă magnetică nucleară de spin 
din Cluj, maşini electronice de calcul, microscoape electro- 
nice, instalaţie de heliu lichid etc. 

În 1949 a fost creat Institutul de fizică din Bucureşti al 
Academiei, în fruntea căruia stă acad. Fugen Bădărău, a 
cărui activitate științifică a depășit o jumătate de secol. 
Această activitate îmbrățișează mai multe domenii diferite, 
ca descărcările în gaze, plasma, spectroscopia, acustica 
şi ultraacustica. Astfel de preocupări au influenţat şi începu- 
turile institutului, care se extind în prezent şi la alte domenii. 
cum sînt fizica corpului solid şi fizica teoretică. 

Institutul de fizică este organizat pe patru secții de cer- 
cetare, care au ca probleme : 1. Fizica corpului solid, mai ales 
semiconductorii și proprietăţile lor în 'stare amorfă de struc- 
tură, proprietăţile electrice și magnetice, precum și feno- 
menele de tranziţie ; 2. Spectroscopia opiică şi hertziană a 
solidului, îndeosebi dispersia luminii în diverse medii, fluo- 
rescența soluțiilor şi spectroscopia hertziană a solidelor ; 
3. Probleme teoretice legate de structura de benzi de energie, 
fenomene de transport în semiconductori, teoria cuantică a 
cîmpului ; 4. Electronica solidelor şi a gazelor, în special 
fenomene de transport electric şi de radiaţie în gaze ionizate 
şi emisia electronică în solide. 

Institutul de fizică atomică a fost condus pînă în 1968 
de acad. Horia Hulubei (în prezent preşedinte al Comite- 
tului pentru Energie Nucleară), căruia i-a urmat prof. univ. 
Ioan Ursu, membru corespondent al Academiei. Profesorul 
Hulubei la început a lucrat mai mulți ani în Franţa ca di- 
rector de cercetări la Centrul naţional de cercetări științifice 
din Paris și a obţinut rezultate remarcabile în spectroscopia 
optică şi a razelor X. Întorcîndu-se în patrie, a preluat în 
1949 conducerea Institutului de fizică și apoi a celui de 
fizică atomică din Bucureşti. Ca organizator al acestor in- 

stituţii și-a îndreptat atenţia cu predilecție asupra fizicii 
atomice și nucleare şi a reactorilor. 

Institutul de fizică atomică al Comitetului pentru Ener- 
gie Nucleară este profilat pentru cercetări fundamentale de 
fizică atomică şi chimie nucleară, ca şi pentru cercetări apli- 
cative de tehnică nucleară. | 

După cum s-a arătat la Congresul al X-lea al P.CR,, 
rezultatele cercetărilor de fizică și tehnica reactorilor, ma- 
terialelor nucleare, izotopilor stabili, radiaţiei laser, tehni- 
cilor electronice şi nucleare, fizicii teoretice şi energiilor 
înalte, studiilor de structură nucleară şi reacţii nucleare, pre- 
cum şi ale cercetărilor tehnice de proiectare şi producție a 
unor instalații şi utilaje, realizate la Institutul de fizică ato- 
mică sînt astăzi binecunoscute și apreciate atît în ţară cît şi 
peste hotare. În timpul din urmă, institutul şi-a reorganizat 
activitatea pentru a aduce o contribuţie cît mai substanțială 
la înfăptuirea primului program nuclear naţional, ale cărui 
sarcini fundamentale au fost fixate prin Directivele Con- 
gresului. 

Institutului de fizică atomică îi aparține Filiala din Cluj, 
întemeiată în 1951, pe care a condus-o prof. univ. Aurel 
Tonescu pînă la moartea sa în 1954, cînd direcţia a fost pre- 
luară de prof. univ. Victor Mercea, membru corespondent al 
Academiei. O activitate intensă de cercetare se desfășoară și 
la catedrele de fizică cu caracter experimental şi teoretic 
de la Universitatea Babeș-Bolvat. Îndeosebi trebuie remarcat 
laboratorul de fizică a corpului solid. 

La Iaşi s-a înființat în 1951 Secţia de fizică a Acade- 
miei, a cărei conducere a fost încredințată acad. Ștefan Pro- 
copiu. Academicianul Procopiu și-a creat un nume în lumea 
fizicienilor atît prin contribuția sa valoroasă la lămurirea 
noţiunii de magneton, cât și prin numero”se descoperiri în fi- 
zica experimentală. dintre care se relevă acele cărora auto- 
rul le-a dat numele de forțe electromotrice de mișcare și 
efectul Barkhausen circular, dar care sînt tot mai des nu- 
mite „efect Procopiu“, respectiv fenomen Procopiu. Unele 
din ideile și preocupările acad. Procopiu sînt continuate și 
în prezent de către elevii săi din lași. 

În 1966 Secţia de fizică din Iaşi a fost completată cu o 
secție de fizică a metalelor, nou înfiinţată, care s-a trans- 

format în Centrul de cercetări fizice, dirijat de prof. univ. 
[. Petreseu. Problemele principale de cercetare ale fizicieni- 
lor ieșeni sînt legate de magnetism și proprietăţile metalelor. 
Astfel, dintre cele două secții ale Centrului de cercetări. 
prima se ocupă cu feromagnetism, antiferomagnetism şi mag- 
netism terestru, iar a doua cu structura metalelor ŞI cu pro- 
bleme de metalurgie fizică. O realizare importantă pentru 
țara noastră sînt hărţile magnetice ale României în perioada 
1895 —1954, lucrare iniţiată în 1931 de profesorul Proco- 
piu și continuată sub conducerea sa de un colectiv de fizi- 
cieni. 

Colaborarea institutelor de cercetare și a şcolilor superi- 
oare cu industria, colaborare care în timpul burgheziei era 
extrem de redusă, astăzi se dezvoltă în ritm tot mai intens. 
Cuceririle fizicii şi invențiile cercetătorilor noştri își găsesc 
o vastă aplicaţie în industrie şi agricultură, servind la spo- 
rirea venitului naţional, la propășirea economică a țării. 

Rezultatele obţinute de fizicienii români se reflectă în 
lucrări științifice publicate în revistele de specialitate din 
țară și din străinătate, în monografii, tratate, manuale di- 
dactice etc. 

Opere de fizică, originale şi traduceri, publică atît Edi- 
tura Academiei, cît și Editura Șuinyifică, Editura Tehnică, 
Editura Enciclopedică Română și Editura Didactică și Pe- 
dagogică. 

Schimbul științific cu strămătatea se face nu numai prin 
reviste ȘI cărți, ci şi prin participarea activă a fizicienilor 
români la congresele internaţionale de fizică, prin cursuri 
ținute la universități și instituţii de Fizică, prin Vizite făcute 
de fizicienii străini în ţara noastră etc. Este de ajuns să 
menționăm contribuţia activă a fizicienilor români în cadrul 
Institutului unificat de cercetări nucleare de la Dubna, unde 
acad. $. Țiţeica a fost timp de doi ani director al unei secţii. 
Acad. H. Hulubei este membru corespondent al Academiei 
de Ştiinţe din Paris și a prezidat în repetate rînduri secții 
de fizică la congrese internaţionale. Fizicieni străini de re- 
nume mondial ca Louis de Broglie, G. Hertz, W. Heisen- 
berg, Louis Niel, P. Scherrer ş.a. sînt membri de onoare ai 
Academiei. 

În anii construcției socialiste învățămîntul nostru sups- 
rior a format o mulțime de cadre cu o temeinică pregătire 

de specialitate. Numeroși tineri români sînt trimişi în stră- 
inătate ca bursieri, fie pentru a-și face acolo studiile uni- 
versitare, fie pentru doctorat sau specializare, fie pentru un 
stagiu în cadrul convențiilor culturale. În schimb studenți 
străini învaţă fizica la universităţile noastre, iar tineri cer- 
cețători de peste hotare fac un stagiu la institutele noastre 
de fizică. 

Fireşte, rîndurile de ma: sus nu oglindesc decît în ge- 
neral și insuficient avîntul pe care l-a luat fizica românească 
în ulumul sfert de veac. Bucurindu-se de sprijinul şi grija 
permanentă a conducerii de partid și de stat, pe calea 
trasată prin directivele elaborare de Congresul al X-lea 
al partidului, fizicii în țara noastră i se deschid perspective 
de dezvoltare care înainte nu puteau fi prevăzute nici chiar 
de cei mai optimişti. 

